title: Painajaisakatemia

text: Painajaisten kuningatar, eli Viides on Hornan Nimettyjen äiti. Hän on lähes kaksi- ja puolimetrinen, kaunis nainen, joka loi Barakkasin, Verminionin, Slagurronin ja Tyrannuksen, nimillä Tuli, Vesi, Maa ja Ilma. Viidennellä on monta nimeä: Viides, Helmi... Mutta hänen oikea nimensä on Painajaisten kuningatar. 2. kirjassa Viides tappoi Barakkasin, Slagurronin ja Tyrannuksen (Verminion oli siinä vaiheessa jo kuollut Näpin tappamana) ja Näppi liittyi Viidennen joukkoihin kostaakseen muulle maailmalle. Viides antoi hänen juoda vertaan, ja sitten Näppi muuttui pelottavaksi muurahaishirviöksi. Viidennellä on mahtavat taikavoimat, ja hän pystyy lähettämään vastustajansa Uneen, unenomaiseen, ihanaan tilaan, jossa mieli irtoaa muusta ruumiista ja ruumis jää fyysiseen maailmaan - kunnes henkilö kuolee ravinnonpuutteeseen. Charlie ystävineen hankki kuitenkin Uhrauksen Miekan, jolla pystyi taistelemaan Viidettä vastaan. Hän lähetti Viidennen Hornan Pajaan, sulaan magmalähteeseen, jossa aseet karkaistiin lujiksi. Viides kuoli lähteeseen ja Charlie pelastui - Näppi taas otti 3. kirjan lopussa Viidennen irronneen käden juodakseen tämän verta ja muuttuakseen taas hirviöksi.


title: Taidemaalari Léopold Survagen muotokuva

text: Taidemaalari Léopold Survagen muotokuva on Italiassa syntyneen taiteilija Amedeo Modiglianin öljyvärein kankaalle maalaama muotokuva, 61,5 cm × 46 cm, vuodelta 1918. Maalaus ostettiin Ateneumin taidemuseoon vuonna 1955.


title: Taidemaalari Léopold Survagen muotokuva

text: Maalauksen malli taiteilija Léopold Survage (1879–1968), alkuperäiseltä nimeltään Sturzwage, oli tutustunut Modiglianiin Pariisissa vuonna 1911 Rotonden kahvilassa.


title: Taidemaalari Léopold Survagen muotokuva

text: Survagella oli suomalaisiakin sukujuuria. Hänen isoisänsä oli muuttanut Lappeenrannasta Moskovaan vuonna 1842. Sukusiteet pitivät yllä kontakteja Suomeen, ja Survage muun muassa suoritti asevelvollisuutensa Suomessa, Lappeenrannassa. Léopold Survagen äidinisä oli tanskalainen.


title: Taidemaalari Léopold Survagen muotokuva

text: Muotokuva syntyi kaksi vuotta ennen Modiglianin kuolemaa, hänen parhaana luomiskautenaan. Erikoista oli, että Modigliani joutui pyytämään muotokuvan takaisin itselleen, koska ei olisi muuten saanut lähetettyä taidekauppias Léopold Zborowskille neljää maalausta, kuten heidän tekemänsä sopimus hänet velvoitti. Näin Survage jäi ilman muotokuvaansa. Ateneumin taidemuseo osti maalauksen Sveitsistä kokoelmiinsa. Suomessa maalaus on antanut virikkeitä muun muassa Unto Koistisen muotokuviin.


Jääkiekon nuorten maailmanmestaruuskilpailut 1991 pelattiin Kanadassa ja maailmanmestaruuden voitti isäntämaa Kanada.
 A-sarja


title: Alaston nuori tyttö

text: Alaston nuori tyttö on taiteilija Oskar Kokoschkan (1886–1980) paperille lyijykynällä ja vesiväreillä maalaama työ, 44 × 27 cm, ja se on ajoitettu vuosiin 1906–1909.


title: Alaston nuori tyttö

text: Taiteilija Oskar Kokoschkalla oli omia näkemyksiä muotokuviin. Hän oli kiinnostunut mallin nopeasta havainnoinnista, hän piirsi puberteettisia nuoria sekä kuvasi varsinkin näiden nopeaa kehitysvaihetta, elävien nuorien kulmikkuutta ja ruumiillisen epätasapainon tunnetta. Kokoschka oli jo lapsena ja nuorena kotikaupungissaan Wienissä tajunnut "... miten lähellä rumaa todellisuus oli verrattuna illusionistien taianomaisiin väreihin". Ihminen oli hänelle ruumiillisesti rajallinen, josta tehtävä taide auttamatta törmää hänen henkisiin ihanteisiinsa.


title: Alaston nuori tyttö

text: Alaston nuori tyttö on maalattu Kokoschkan opiskeluaikana, jolloin hän oli opiskelijana Wienin taideteollisuuskoulussa. Hän muun muassa opetti koulunsa loppuvaiheessa elävän mallin luokalla. Suomeen tämä maalaus päätyi laulaja Alexis af Enehjelmin kautta. Af Enehjelm opiskeli vuosisadan alussa Wienissä ja hän tutustui siellä Kokoschkaan. Taiteilija lahjoitti maalauksen af Enehjelmille. Suomeen päätyi af Enehjelmin kautta myös Kokoschkan Kaksi naista -teos.


title: Oulu-opisto

text: Oulu-opisto on Oulun kaupungissa toimiva kansalaisopisto. Kaupungissa toimii toinenkin opisto, Vuolle-opisto.


title: Oulu-opisto

text: Oulun työväenopisto perustettiin Suomen kolmantena työväenopistona vuonna 1907. Ennen Oulun opistoa oli perustettu Tampereen (1899) ja Vaasan (1907) työväenopistot. Opisto toimi työväenopiston nimellä vuoteen 1992 asti, jolloin nimi vaihdettiin Oulu-opistoksi.


title: Oulu-opisto

text: Opisto aloitti toimintansa Oulun työväentalossa, jossa se toimi vuoteen 1935 saakka. Sieltä toiminta siirtyi Aleksanterintorin kansakoululle, jossa opisto oli jo toiminut lyhyen aikaa sisällissodan jälkeen, kun työväentalo oli suljettuna. Kun Tampereelle 1960 alettiin rakentaa Sampolaa, yhteistä koulu- ja työväenopistotaloa, esitti Oulun työväenopiston johtokunta kaupunginhallitukselle, että Oulun-opistonkin toimitilat sijoitettaisiin uuden suunnitteilla olevan kansalaiskoulun tiloihin. Työväenopiston syyslukukausi 1967 alkoi arkkitehti Kari Virran suunnittelemassa monitoimitalossa, Pohjankartanossa, joka oli valmistunut Karjasillan kaupunginosaan samana kesänä.


title: Neiti Kekäläinen

text: Neiti Kekäläinen on taiteilija Eero Nelimarkan (1891-1977) öljyvärein kankaalle maalaama teos, 65,5×45,5 cm, vuodelta 1916. Ateneumin taidemuseo osti sen kokoelmiinsa vuonna 1968.


title: Neiti Kekäläinen

text: "Neiti Kekäläinen" on taiteilijan ja runoilija Larin-Kyöstin taloudenhoitajasta maalattu taulu Oulunkylästä. Tämä taloudenhoitaja edusti taiteilijalle hänen suosimansa pohjalaistaiteen naisen hyveitä: ahkeruutta, vaatimattomuutta ja juurevuutta. Eero Nelimarkan käyttämät ääriviivojen pehmeydet ja pinnan ehjät värikentät tulevat esille tässäkin maalauksessa. Hän tutustui Pariisissa ollessaan, minne hän läksi vuonna 1912, Nabis-ryhmään, jolta hän oppi näitä käytäntöjä. Hillittyä väriskaalaa noudattavat pinnat luovat kuitenkin litteän tilavaikutelman tähän maalaukseen. Itse asiassa jo nuorempana ollessaan käsityöläiskoulun iltakursseilla Vaasassa, hän jäljensi japanilaisten puupiirrosten jäljennöksiä. Hän ihaili näiden taidokasta sommittelua ja värejä. Katsotaan, että Nelimarkan rakenteellinen tyyli pohjaa pitkälti näihin käsityöläiskoulun vuosiin.


title: Neiti Kekäläinen

text: Eero Nelimarkka yhdisti taiteessaan modernin ilmauksen kansalliseen aiheeseen tavalla, josta taidetta tunteva yleisö piti. Hänen tuotantonsa aiheistoa oli etenkin pohjalainen maisema ja mielentila.Timo Huusko: Eero Nelimarkka: Neiti Kekäläinen. Teoksessa Ateneum- opas. Toim. Timo Huusko, 2007, s.86.


title: Aegean Airlines

text: Aegean Airlines on matkustajamäärältään Kreikan suurin lentoyhtiö. Yhtiö on kuulunut Star Allianceen kesäkuusta 2010.


title: Aegean Airlines

text: Skytraxin luokituksessa Aegean Airlines on kolmen tähden lentoyhtiö.


title: Aegean Airlines

text: Aegean Airlinesilla on codeshare-sopimukset seuraavien yhtiöiden kanssa:


title: Aegean Airlines

text: Vuodeksi 2015 Aegean Airlines suunnittelee lentävänsä 134 kohteeseen 42 maassa. Näistä 34 ovat sisämaankohteita.


title: Aegean Airlines

text: Aegean Airlines tekee myös tilauslentoja esimerkiksi Italiaan, Ranskaan, Isoon-Britanniaan, Puolaan, Israeliin, Romaniaan, Venäjälle, Ruotsiin, Sveitsiin, Tanskaan, Suomeen, Norjaan, Itävaltaan, Saksaan, Unkariin, Ja Ukrainaan.


title: Siltanäköala

text: Siltanäköala on Ragnar Ekelundin (1892–1960) vuonna 1922 öljyvärein kankaalle maalaama maalaus, 50×62 cm. Ateneumin taidemuseo osti maalauksen kokoelmiinsa vuonna 1964.


title: Siltanäköala

text: "Siltanäköala", joka maalattiin vuonna 1922 Baijerissa, kuvastaa Ragnar Ekelundin päätymistä sommittelun arkkitehtonisuuteen ja pintavaikutelman korostumiseen. Hän oli seestynyt taiteilija, jonka ilmaisussa se näkyi selkeytymisenä. Jo kahdessa "Siltanäköalaa" edeltävässä Ateneumin Kangasniemen kirkkorantaa esittävässä teoksessa, vuosilta 1917 ja 1922, tämä näkyy.


title: Siltanäköala

text: Ekelund aloitti uransa ekspressionistisena taiteilijana, jonka intensiiviset siveltimenvedot 1910-luvulla vaihtuivat cèzannemaiseen värinkäyttöön ja nyt, 1920-luvulla tähän uuteen viivatyyliksikin kutsuttuun ilmaisuun. Tähän vaikutti etenkin hänen vuonna 1920 tekemänsä Pariisin matka, jonka yhteydessä hän sai inspiraatiota Maurice Utrillolta ja André Derainilta.


title: Siltanäköala

text: Ragnar Ekelund oli luonnontulkitsija sydämeltään. Hän kirjoitti runoja ja maalasi. Hänet miellettiin väritaiteilijaksi niin, että hänet kutsuttiin vuonna 1956 kutsutun Prisma-ryhmän jäseneksi.Timo Huusko: Ragnar Ekelund: Siltanäköala. Teoksessa Ateneum-opas. Toim. Timo Huusko, 2007, s.87.


title: Sean Edwards

text: Sean Lawrence Guy Edwards (6. joulukuuta 1986 Lontoo, Iso-Britannia – 15. lokakuuta 2013 Queensland, Australia) oli brittiläinen moottoriurheilija. Hänen isänsä Guy Edwards on entinen Formula 1 -kuljettaja. Edwards aloitti kilpa-uran vuonna 2003 Britannian Formula Ford -sarjassa, jossa hän sijoittui sarjan neljänneksi. Vuonna 2004 Edwards kilpaili Britannian Formula Renault -sarjassa sijoittuen sarjan viidenneksi. Vuonna 2005 Edwards ajoi British GT -sarjassa. Vuonna 2006 Edwards ajoi FIA GT3 Championship -sarjassa voittaen sarjan mestaruuden. Vuonna 2007 hän siirtyi FIA GT2 Championship -sarjaan. Vuodesta 2008 lähtien Edwards kilpaili Porsche Supercup -sarjassa saavuttaen urallaan kahdeksan voittoa. Vuonna 2012 Edwards voitti Dubain 24 tunnin ajon. Vuonna 2013 hän voitti muun muassa Nürburgringin 24 tunnin ajon ja toiseen kertaan Dubain 24 tunnin ajon. Edwards osallistui myös Span 24 tunnin ajoon vuonna 2007 ja Le Mansin 24 tunnin ajoon vuonna 2012.


title: Sean Edwards

text: Edwards kuoli autoturmassa Australian Queenslandin radalla 15. lokakuuta 2013, jossa hän opasti 20-vuotiasta mieskuljettajaa. Koulutettavan ohjaama Porsche törmäsi seinään ja syttyi palamaan. Edwards menehtyi onnettomuudessa ja kuljettaja sai turmassa vakavia vammoja.


title: Sean Edwards

text: Edwards esitti isäänsä Ron Howardin ohjaamassa "Rush"-elokuvassa, joka sai ensi-iltansa vain puolitoista kuukautta ennen Edwardsin kuolemaa.


title: DDC Mlimani Park Orchestra

text: DDC Mlimani Park Orchestra on tansanialainen muziki wa dansia soittava yhtye. Vuonna 1978 perustettu yhtye kuuluu merkittävimpiin oman tyylilajinsa edustajiin. 1980-luvulla yhtye julkaisi sarjan Itä-Afrikassa erittäin tunnetuiksi nousseita hittejä. Valtaosan yhtyeen suurimmista hiteistä on säveltänyt ja sanoittanut Hassani Bitchuka, Cosmas Chidmule ja Shaaban Dede.


title: DDC Mlimani Park Orchestra

text: DDC Mlimani Park Orchestra perustettiin vuonna 1978 soittamaan Mlimani Club -yökerholle Dar es Salaamissa, Mwengen kaupunginosassa. Sen perusti vuonna 1978 Nuta Jazz Bandin jäsenet Muhiddin Maalim, Hassani Bitchuka ja Abel Balthazar. Myöhemmin yhtyeeseen liittyi Michael Enoch Dar es Salaam Jazz Bandistä. Perustettaessa yhtyeeseen kuului noin 15 jäsentä, mutta nykyisin siihen kuuluu jopa 25 jäsentä. Kun yökerhon omistaja Tanzania Transport and Taxi Services teki konkurssin vuonna 1983, yhtye siirtyi Dar es Salaam Development Corporationin (DDC) alaisuuteen, josta juontaa etuliite yhtyeen nimeen. Koska musiikki-instrumentteja koskevat tuontirajoitukset olivat 1980-luvulla tiukat, valtaosa yhtyeistä työskenteli eri yrityksille ja organisaatioille, jotka investoivat musiikkiin tuottavana liiketoimintana. Nämä sponsorit omistivat soittimet ja järjestivät harjoitus- sekä esiintymistilat. Muusikot saivat vakituista palkkaa sekä provision lipputuloista.


title: DDC Mlimani Park Orchestra

text: DDC Mlimani Park Orchestran muusikkillista linjaa johti 1980-luvulla pääasiallisesti Dar es Salaam Jazz Bandistä yhtyeeseen liittynyt Michael Enoch, joka toimi aiemmassa yhtyeessään kitaristina, mutta soitti DDC Mlimani Park Orchestrassa pääasiallisesti saksofonia


title: DDC Mlimani Park Orchestra

text: Yhtyeen tunnetuin levy Sikinde nauhoitettiin Radio Tanzania, Dar es Salaam (RTD) -radiokanavan studiossa ja äänityksestä vastasi James Mhilu.


title: DDC Mlimani Park Orchestra

text: DDC Mlimani Park Orchestran motto on ngoma ya ukae ("kodin tanssi"). Yhtye on säilyttänyt 1980-luvulle tyypillisen muziki wa dansi tyylin samana nykypäivään saakka. Jokaiselle muziki wa dansi yhtyeelle ominaista tyyliä tehdä musiikkia, esiintyä ja tanssia kutsutaan mtindoksi. Mtindo on ikään kuin toinen nimi, jota fanit käyttävät ilmaistessaan suosikkiyhtyettään. DDC Mlimani Park Orchestran mtindo on Sikinde, joka juontaa nimensä Dar es Salaamin seudulta kotoisin olevan Zaramo -heimon ngoma (musiikki, laulu ja tanssi) kulttuurista.


title: Kokkeja

text: Kokkeja on Ester Heleniuksen (1875-1955) öljyvärein levylle kiinnitetylle kankaalle vuonna 1924 maalaama maalaus, 56×44 cm. Se hankittiin vuonna 1929 Ateneumin taidemuseon kokoelmiin.


title: Kokkeja

text: Ester Heleniuksen maalauksia kutsuttiin joskus epäsuomalaisiksi, koska niiden aiheet olivat Pariisista ja koska niiden muodonanto oli pehmeää. Nämä molemmat asiat tulevat ilmi tässä hänen "Kokkeja" -maalauksessaan. Etualan kokki on suomalaiselle ulkomaalaisen näköinen ja henkilöt niin pehmeitä, että he osin eivät erotu maalauksesta.


title: Kokkeja

text: Ester Helenius asui pitkiä aikoja Ranskassa, ensimmäisen kerran vuonna 1899. Hänet tunnetaan parhaiten juuri 1920- ja 1930-lukujen tuotannostaan, joka käsitti niin henkilökuvia, kirkkojen sisätiloja kuin kukka-asetelmiakin. Hän itse ihaili suomalaisen kansantaiteen värimaailmaa ja piti sitä oman väri-ilmaisunsa pohjana.


title: Kokkeja

text: Timo Huusko: "Ester Helenius: Kokkeja". Teoksessa Ateneum-opas. Toim. Timo Huusko, 2007, s.88.


title: Chris Connolly

text: Christopher Connolly (s. 23. heinäkuuta 1987 Duluth, Minnesota, Yhdysvallat) on yhdysvaltalainen entinen jääkiekkoilija, pelipaikaltaan vasen laitahyökkääjä. Hän pelasi yliopistovuosiensa jälkeen koko ammattilaisuransa Euroopassa, jossa Connolly pelasi Suomen, Saksan ja Ruotsin pääsarjatasoilla. Hänen saavutuksiinsa kuuluu mm. USHL:n Clark Cup -mestaruus vuodelta 2008, NCAA:n mestaruus vuodelta 2009 ja hopea SM-liigajoukkue Tapparasta vuodelta 2013. Nykyään Connolly toimii Minnesota-Duluthin yliopiston naisten jääkiekkojoukkueen apuvalmentajana.


title: Chris Connolly

text: Elite Prospects -sivuston Matias Strozykin mukaan Connolly oli pienikokoinen, taitava ja nopea laitahyökkääjä, joka omasi hyvät hyökkäyspään vaistot ja teki älykkäitä ratkaisija kiekollisena. Hän oli myös työteliäs pelaaja, joka käytti luisteluaan ja ketteryyttään luodessaan painetta vastustajan päätyyn.


title: Chris Connolly

text: Connolly pelasi kaudet 2005–2006 ja 2006–2007 NAHL-joukkue Fargo-Moorhead Jetsissä ollen molempina kausina joukkueen paras syöttäjä ja toiseksi paras pistemies. Kaudella 2006–2007 hän jakoi NAHL:n syöttöpörssin toisen sijan Alpena IceDiggersin Todd Rudasillin kanssa ja pistepörssin kahdeksannen sijan Santa Fe Roadrunnersin Tibor Kutálekin kanssa. USHL-joukkue Chicago Steel varasi Connollyn 109. pelaajana jo vuonna 2006, mutta hänet varasi vuotta myöhemmin Omaha Lancers numerolla 49. Vielä yhtä Jetsissä pelattua ottelua lukuun ottamatta Connolly pelasi kauden 2007–2008 Lancersissa, jonka paras maalintekijä ja toiseksi paras pistemies hän oli tehoilla 26+29=55. Connolly jakoi USHL:n maalipörssin kuudennen sijan Sioux Falls Stampeden Nick Dineenin sekä hänen siellä pelanneen pikkuveljensä Jackin kanssa. Connolly voitti liigan mestaruuden, Clark Cupin keväällä 2008.


title: Chris Connolly

text: Vuodet 2008–2012 Connolly kävi Bostonin yliopistoa. Hän voitti ensimmäisen kautensa 2008–2009 päätteeksi Hockey Eastin ja koko NCAA:n mestaruuden sekä valittiin Hockey Eastin tulokkaiden tähdistökentälliseen. Kahdella seuraavalla kaudella Connolly sijoittui Bostonin yliopiston sisäisessä pistepörssissä toiseksi. Kahdella viimeisellä kaudellaan hän toimi joukkueen kapteenina. Connolly teki viimeisellä yliopistokaudellaan NCAA:n yhden kauden piste-ennätyksensä tehoilla 9+31=40. Hän oli Alex Chiassonin kanssa Bostonin yliopiston paras syöttäjä sekä kolmanneksi paras pistemies. Connolly palkittiin Hockey Eastin parhaana puolustavana hyökkääjänä sekä urheiluhenkisimpänä pelaajana Len Ceglarski Awardilla. Hänet valittiin myös toiseen tähdistökentälliseen.


title: Chris Connolly

text: Toukokuussa 2012 Connolly teki 1+1-vuotisen sopimuksen SM-liigajoukkue Tapparan kanssa. Hän oli kaudella 2012–2013 tehoilla 19+22=41 joukkueen kolmanneksi paras pistemies. Connolly onnistui tekemään ammattilaisuransa ensimmäisen kypärätempun 30. lokakuuta 2012 vieraissa Rauman Lukkoa vastaan. Hänen ensimmäinen maalinsa oli Tapparan 0–5-voittoon päättyneen ottelun avaus- ja voittomaali. Connolly palkittiin ottelun "Ilta-Sanomien" kolmen tähden tähtipelaajana. Hänen kautensa päättyi kuitenkin viidennessä puolivälieräottelussa Helsingin IFK:ta vastaan jalkavamman takia. Connolly voitti kauden päätteeksi SM-hopeaa. Huhtikuussa 2013 hän teki vuoden mittaisen jatkosopimuksen Tapparan kanssa.


title: Chris Connolly

text: Kaudella 2013–2014 Connolly joutui sivuraiteille päävalmentaja Jukka Rautakorven suunnitelmissa ja hän siirtyi marraskuussa 2013 loppukauden kattaneella sopimuksella Saksan DEL:ssä pelaavaan Iserlohn Roostersiin. Kaudeksi 2014–2015 Connolly siirtyi kaksivuotisella sopimuksella Ruotsin SHL-liigassa pelanneen Leksands IF:n paitaan. Hän pelasi siellä kuitenkin vain viisi ottelua ilman tehopisteitä, kunnes Connolly palasi lokakuussa 2014 loppukaudeksi Iserlohn Roostersiin. Toukokuussa 2015 hän teki vuoden mittaisen jatkosopimuksen joukkueen kanssa. Connolly lopetti pelaajauransa kevääseen 2016.


title: Chris Connolly

text: Connolly aloitti kaudella 2016–2017 Minnesota-Duluthin yliopiston naisten jääkiekkojoukkueen apuvalmentajana.


title: Chris Connolly

text: Connolly edusti Yhdysvaltoja Deutschland Cupissa vuonna 2013. Turnaus päättyi joukkueen voittoon.


title: Chris Connolly

text: Connollyn pikkuveli Jack pelaa SHL-joukkue Luleå HF:ssä. Veljekset pelasivat samaan aikaan Leksands IF:n SHL-joukkueessa kaudella 2014–2015.


title: Ali Jahangiri

text: Ali Jahangiri (s. kesäkuussa 1981 Teheran) on iranilaissyntyinen suomalainen stand up -koomikko ja juontaja. Hän tekee komiikkaa muun muassa ennakkoluuloista maahanmuuttajia kohtaan.


title: Ali Jahangiri

text: Jahangiri juonsi Subin keväinä 2012 ja 2013 esittämää tositelevisio-ohjelmaa "Viidakon tähtöset". Hän veti myös Yle Puheella tammikuusta 2013 vuoteen 2016 saakka radio-ohjelmaa "Ali ja Husu" yhdessä Abdirahim Husseinin kanssa. Kesinä 2013–2016 Jahangirilla on ollut Yle Puheella oma keskusteluohjelma nimeltä "Ali Show". "Alin ja Husun" viimeinen osa kuultiin Yle Puheella 2. kesäkuuta 2016. Syksyllä 2016 ohjelmapaikalla alkoi uusi monikulttuuristen naisten vetämä ohjelma, jonka tuottajana Jahangiri toimii.


title: Ali Jahangiri

text: Koulutukseltaan Jahangiri on kauppatieteiden maisteri. Hän aloitti stand upin vuonna 2004. Koomikon- ja juontajanuran lisäksi Jahangiri on työskennellyt muun muassa konsulttiyhtiö Trainers’ Housen projektipäällikkönä. Lisäksi hänellä on isänsä kanssa Vantaalla Kauppakeskus Jumbossa smoothiekoju, jossa he hyödyntävät kauppojen hävikkihedelmiä.


title: Ali Jahangiri

text: Jahangiri tuli perheensä kanssa Suomeen pakolaisina vuonna 1991. Hänen isänsä työskenteli Iranissa sähköasentajana ja äiti sairaanhoitajana. Jahangirilla on myös nuorempi veli Efi, joka on lääkäri sekä tekee stand up -komiikkaa.


title: Ali Jahangiri

text: Keväällä 2017 Jahangiri kilpaili "Tanssii tähtien kanssa" -ohjelman kymmenennellä tuotantokaudella. Parinsa Saana Akiolan kanssa hän putosi kisasta kolmantena.


title: Ali Jahangiri

text: 1.10.2018 julkaistiin ensimmäinen jakso englanninkielisestä podcastista "How Bad Was That with Ali & James," jossa Jahangiri ja stand up -koomikko James Lórien MacDonald ottavat humoristisesti kantaa erilaisiin ajankohtaisiin asioihin.


title: Mumia Abu-Jamal

text: Mumia Abu-Jamal (syntymänimeltään Wesley Cook, s. 24. huhtikuuta 1954 Philadelphia, Pennsylvania) on yhdysvaltalainen henkilö, joka tuomittiin vuonna 1982 poliisi Daniel Faulknerin murhasta kuolemaan. Oikeudenkäyntiä on kuitenkin usein syytetty puolueelliseksi ja Abu-Jamalin saama kuolemantuomio nousikin nopeasti kansainväliseksi Cause célèbreksi. Abu-Jamalin tapausta on tutkittu myöhemmin uudelleen, viimeksi vuonna 2011, jolloin liittovaltion valitustuomioistuin totesi hänet jälleen syylliseksi. Tuomioistuin kuitenkin muutti hänen saamansa kuolemantuomion elinkautiseksi ilman mahdollisuutta ehdonalaiseen.


title: Mumia Abu-Jamal

text: Ennen tuomiotaan Abu-Jamal toimi radiotoimittajana ja mustien radiotoimittajien asemaa ajaneen organisaation johtajana. Hän oli myös Mustien pantterien jäsen vuoteen 1970 asti.


title: Kehtolaulu (maalaus)

text: Kehtolaulu on Alvar Cawénin öljyvärein kankaalle maalaama teos, 56×78,5 cm, vuodelta 1921. Ateneumin taidemuseoon se tallennettiin samana vuonna 1921.


title: Kehtolaulu (maalaus)

text: "Kehtolaulussa" kuvataan suomalaista lapsenpiikaa talonpoikaistuvassa. Lapsenpiika tuudittaa laululla uneen kehdossa lepäävää vauvaa. Keskitetyn sommittelun seurauksena koko maalauksen väriasteikko tuntuu ilmentävän tuon laulun tunnetilaa.


title: Kehtolaulu (maalaus)

text: Alvar Cawèn kuului vuodesta 1917 alkaen Marraskuun ryhmään. Ryhmä soinnitteli maanvärejä ja tätä alettiin kutsua ”pettuleipäsinfoniaksi” niin että tästä ilmapiiristä puolestaan on tullut ensimmäisen maailmansodan ja kansalaissodasta kärsineen köyhän Suomen kansan henkisen ilmapiirin vertaus. Cawèn oli itse myös taitava pianisti. Hänen kohdallaan värien soinnutuksilla viitataan usein musikaalisen harmonian tekijöihin.


title: Kehtolaulu (maalaus)

text: Timo Huusko: Alvar Cawèn: Kehtolaulu. Teoksessa Ateneum- opas. Toim. Timo Huusko, 2007, s.91.


title: Aino Haverinen

text: Aino Maria Haverinen (10. toukokuuta 1875 Sortavala – 28. toukokuuta 1943 Helsinki) oli suomalainen operettitaiteilija ja taiteenalansa ensimmäinen suomalainen tähti.


title: Aino Haverinen

text: Aino Haverisen vanhemmat olivat rakennusmestari Olli Haverinen ja Karoliina Tolonen. Haverinen suoritti opintoja Helsingin musiikkiopistossa, mutta joutui keskeyttämään ne rahapulan takia. Myöhemmin hän opiskeli Berliinissä ja Dresdenissä (1905) sekä Pietarissa (1917). Ammattilaisuransa tuleva operettitähti aloitti Aapo Pihlajamäen Uudessa Teatterissa vuonna 1897, josta hän siirtyi 1899 Viipurissa toimineeseen Suomalaiseen Maaseututeatteriin. Siellä hänestä kehkeytyi operettiprimadonna. Erityisen tärkeä virstanpylväs Haverisen uralla oli "Pikku pyhimys", jonka ensi-ilta oli keväällä 1904. Hänen teknisesti taidokas suorituksensa operetin pääosassa oli taiteellinen voitto ja merkittävä koko suomenkielisen operettitaiteen historiassa.


title: Aino Haverinen

text: 1900-vuosikymmenen loppupuoliskolla Haverisen uralla oli lauluääneen liittyviä vastoinkäymisiä, mutta syksyllä 1909 hänen voittokulkunsa jatkui ja kassavirta muuttui entistä vuolaammaksi. Operetit eivät kuitenkaan pelastaneet viipurilaisteatterin ontuvaa taloutta. Haverisen lauluääneen liittyvät ongelmat uusiutuivat. Hän jätti Viipurin vuonna 1912.


title: Aino Haverinen

text: Vuonna 1913 Haverinen aloitti oman Suomalainen Operetti -nimisen ryhmänsä johtajana. Taustalla oli Pasi Jääskeläisen samana vuonna perustama samanniminen ryhmä, joka oli hajonnut toimittuaan vain muutaman kuukauden. Haverinen saavutti operettiryhmällään kohtalaisen taiteellisen tason, mutta talous petti. Ryhmä sai vakinaisen esiintymistilan alkusyksystä 1918 Viipurin Punaisenlähteentorin laidalta, Haverinen toimi ryhmän taiteellisena johtajana. Vuonna 1922 Haverinen perusti Rauman Näyttämön, jota hän johti vuoden verran. Vuonna 1924 hän siirtyi raittiusseuran näyttämön johtajaksi Poriin. Vuosina 1925–1934 Haverinen toimi puhenäyttelijänä Porin Teatterissa. Porista hän muutti Helsinkiin, missä hän opetti lausuntaa.


title: Aino Haverinen

text: Uransa lopulla Aino Haverinen oli mukana useissa suomalaisissa elokuvissa. Avustajatasoisten roolitehtävien lisäksi hänellä oli jokunen merkittävä sivuosa, kuten Anna-Liisa elokuvassa "Tulitikkuja lainaamassa".


title: Aino Haverinen

text: Aino Haverisen ensimmäinen aviopuoliso oli näyttelijä Kaarlo Halonen. Vuonna 1899 solmittu liitto päättyi eroon 1908. Toinen puoliso oli teatterinjohtaja Jonas Arno Arvi Niska vuodesta 1914 vuoteen 1930. Liitto päättyi niin ikään avioeroon. Haverisella oli kaksi tytärtä, Aino Marja Terttu (s. 1912) ja Ruth Arja (s. 1916).


title: André Louis Fort

text: André Louis Fort (s. 20. syyskuuta 1935 Chalon-sur-Saône) on ranskalainen roomalaiskatolinen piispa. Hänet vihittiin papiksi 8. huhtikuuta 1962 ja nimitettiin Perpignan-Elnen hiippakunnan koadjuuttoripiispaksi 18. helmikuuta 1995. Piispaksi konsekroinnin suoritti 9. heinäkuuta Jean-Berchmans-Marcel-Yves-Marie-Bernard Chabbert, jota avustivat Raymond Gaston Joseph Séguy ja Maurice-Adolphe Gaidon.


title: André Louis Fort

text: Fortista tuli 16. tammikuuta 1996 Perpignan-Elnen piispa. 28. marraskuuta 2002 hänet nimitettiin Orléansin piispaksi, joksi hänet asetettiin 5. tammikuuta 2003 ja jona hän toimi, kunnes jäi eläkkeelle 27. heinäkuuta 2010.


title: Luis del Castillo Estrada

text: Luis del Castillo Estrada (s. 21. kesäkuuta 1931 Montevideo) on uruguaylainen roomalaiskatolinen piispa. Hänet vihittiin jesuiittain papiksi 30. heinäkuuta 1966 ja nimitettiin Montevideon arkkihiippakunnan vihkipiispaksi sekä Tarasa in Numidian titulaaripiispaksi 9. huhtikuuta 1988. Piispaksi vihkiminen seurasi 11. kesäkuuta. Pääkonsekraattorina toimi José Gottardi Cristelli, jota avustivat Carlos Parteli Keller ja Orlando Romero Cabrera.


title: Luis del Castillo Estrada

text: Del Castillo Estrada sai 21. joulukuuta 1999 nimityksen Melon piispaksi, jona hän toimi, kunnes jäi eläkkeelle 13. kesäkuuta 2009.


title: Lucien Charles Gilbert Daloz

text: Lucien Charles Gilbert Daloz (9. lokakuuta 1930 Syam – 31. heinäkuuta 2012) oli ranskalainen roomalaiskatolinen arkkipiispa. Hänet vihittiin papiksi 29. kesäkuuta 1955 ja nimitettiin Langresin hiippakunnan johtoon 5. elokuuta 1975. Piispaksi vihkiminen seurasi 19. lokakuuta. Pääkonsekraattorina toimi Claude-Constant-Marie Flusin, jota avustivat Alfred-Joseph Atton ja Gilbert-Antoine Duchêne.


title: Lucien Charles Gilbert Daloz

text: Daloz sai 12. joulukuuta 1980 nimityksen Besançonin arkkipiispaksi, jona hän toimi, kunnes erosi tehtävistään 13. elokuuta 2003.


title: Das Komödienhaus

text: Das Komödienhaus (Comoedienhaus) oli puurakenteinen teatteri- ja tanssiaisrakennus Viipurissa. Se rakennettiin varuskuntakaupungin upseeriston ja heidän perheidensä huvittelutarpeita tyydyttämään. Talon tarkkaa rakentamisajankohtaa ei tiedetä, todennäköisesti se rakennettiin 1770-luvulla. Viipurin varuskunta oli kooltaan merkittävä. Teatteriharrastus yleistyi sen parissa varsinkin kuvernööri Nikolai Heinrich von Engelhardtin kaudella 1766–1778. Komödienhausin tiedetään sijainneen Viipurin linnan ja Pyhän Annan kruunun linnoitusten tienoilla Tervaniemen puolella. Sen arkkitehtonisista ratkaisuista ei ole säilynyt tietoja jälkipolville.


title: Das Komödienhaus

text: 1700-luvun Viipurin taide-elämään vaikutti voimakkaasti saksankielinen kauppiasväestö ja Pietarin läheisyys. Viipuri oli erillään ruotsalaisesta valtioyhteydestä vuodesta 1721 alkaen, joten sen taidemaailman kehitys poikkesi muusta Suomesta. Komödienhausin toiminta oli lähinnä saksankielistä, suomenkielinen teatteritoiminta vakiintui Viipurissa 1800-luvun lopulla. Taloa käytettiin myös naamiaisten järjestämiseen. Sekä näytännöt että naamiaiset lienevät olleet huomattavia seurapiiritapahtumia. Komödienhaus oli aktiivikäytössä 1830-luvulle asti, jolloin alettiin rakentaa kiviteatteria, jossa myöhemmin oli suomenkielistä näyttämötoimintaa, kuten Viipurin Kaupunginteatteri.


title: Das Komödienhaus

text: Komödienhausin taiteellisesta toiminnasta 1700-luvun puolella on hyvin vähän tietoa. Kun kuvernööri Engelhardtin kausi päättyi, myös viipurilainen teatteriharrastus hiipui. Uutta nostetta toi Pietarin keisarillisen saksalaisen teatterin perustaminen vuonna 1804 ja seuraavana vuonna Viipurissa toimintansa aloittanut saksankielinen lukio. Keväällä 1805 Viipuriin saapui teatterinjohtaja Carl Johann Rundthaler (s. noin 1767) seurueineen, ja jäi vajaaksi vuodeksi. Tämän jälkeen Viipuri vakiinnutti asemansa teatteriseurueiden kiertuekartoilla. Kaupungissa työskentelivät muun muassa näyttelijät Carl Lessmann, Johann Gottfried Biensfeldt ja Wilhelm Piwko.


title: Geraldo Dantas de Andrade

text: Geraldo Dantas de Andrade (s. 29. syyskuuta 1931 Rio de Janeiro) on brasilialainen roomalaiskatolinen piispa. Hänet vihittiin dehoniaanien papiksi 18. joulukuuta 1957 ja nimitettiin São Luís do Maranhãon arkkihiippakunnan vihkipiispaksi sekä Cibalianan titulaaripiispaksi 18. helmikuuta 1998. Piispaksi konsekroinnin suoritti 18. huhtikuuta Paulo Eduardo Andrade Ponte, jota avustivat José Nelson Westrupp ja Xavier Gilles de Maupeou d'Ableiges.


title: Geraldo Dantas de Andrade

text: Dantas de Andrade toimi vihkipiispana, kunnes jäi eläkkeelle 15. syyskuuta 2010.


title: John Martin Darko

text: John Martin Darko (30. toukokuuta 1945 – 12. tammikuuta 2013) oli ghanalainen roomalaiskatolinen piispa. Hänet vihittiin papiksi Sekondi-Takoradin hiippakuntaan 25. heinäkuuta 1976 ja nimitettiin sen johtoon 27. kesäkuuta 1998. Piispaksi konsekroinnin suoritti 10. lokakuuta Peter Kodwo Appiah Turkson, jota avustivat Dominic Kodwo Andoh ja Gregory E. Kpiebaya.


title: John Martin Darko

text: Darko erosi tehtävistään piispana 14. joulukuuta 2011.


title: José Nelson Westrupp

text: José Nelson Westrupp (s. 11. syyskuuta 1939) on brasilialainen roomalaiskatolinen piispa. Hänestä tuli dehoniaanien jäsen 2. helmikuuta 1962, ja hän sai pappisvihkimyksensä 28. kesäkuuta 1964. Hänet nimitettiin São José dos Camposin hiippakunnan johtoon 11. toukokuuta 1991, ja piispaksi konsekroinnin suoritti 20. heinäkuuta Carlo Furno, jota avustivat Geraldo María de Morais Penido ja Eusébio Oscar Scheid.


title: José Nelson Westrupp

text: Westrupp sai 1. lokakuuta 2003 nimityksen Santo Andrén piispaksi.


title: Giovanni D’Ascenzi

text: Giovanni D'Ascenzi (6. tammikuuta 1920 – 26. helmikuuta 2013) oli italialainen roomalaiskatolinen piispa. Hänet vihittiin papiksi 19. kesäkuuta 1943 ja nimitettiin Sovana-Pitiglianon hiippakunnan piispaksi 7. lokakuuta 1975. Piispaksi konsekroinnin suoritti 7. joulukuuta Sebastiano Baggio, jota avustivat Ismaele Mario Castellano ja Luigi Boccadoro. Hiippakunnan nimi muutettiin 25. maaliskuuta 1981 Sovana-Pitigliano-Orbetelloksi.


title: Giovanni D’Ascenzi

text: D'Ascenzi sai 11. huhtikuuta 1983 nimitykset Arezzon, Cortonan ja Sansepolcron hiippakuntien johtoon. 30. syyskuuta 1986 nämä kolme hiippakuntaa yhdistettiin Arezzo-Cortona-Sansepolcron hiippakunnaksi, ja D'Ascenzi jatkoi toimintaansa yhdistyneen hiippakunnan piispana, kunnes jäi eläkkeelle 8. kesäkuuta 1996.


title: Hilton Forrest Deakin

text: Hilton Forrest Deakin (s. 13. marraskuuta 1932) on australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 27. heinäkuuta 1958. Hänet nimitettiin Melbournen vihkipiispaksi sekä Murthlacumin titulaaripiispaksi 30. joulukuuta 1992, ja piispaksi konsekroinnin suoritti 3. maaliskuuta 1993 Thomas Francis Little, jota avustivat Joseph Peter O'Connell ja Eric Gerard Perkins.


title: Hilton Forrest Deakin

text: Deakin jäi eläkkeelle 13. marraskuuta 2007.


title: Joseph Peter O’Connell

text: Joseph Peter O'Connell (10. joulukuuta 1931 Melbourne – 27. huhtikuuta 2013) oli australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 28. heinäkuuta 1957, ja hänet nimitettiin Melbournen vihkipiispaksi ja Sanctus Germanuksen titulaaripiispaksi 24. tammikuuta 1976. Piispaksi konsekroinnin suoritti 31. maaliskuuta Thomas Francis Little, jota avustivat Arthur Francis Fox ja Ronald Austin Mulkearns.


title: Joseph Peter O’Connell

text: O'Connell toimi vihkipiispana, kunnes jäi eläkkeelle 11. joulukuuta 2006.


title: Benedito Francisco de Albuquerque

text: Benedito Francisco de Albuquerque (s. 24. heinäkuuta 1928) on brasilialainen roomalaiskatolinen piispa. Hänet vihittiin papiksi 8. joulukuuta 1953 ja nimitettiin Itapipocan hiippakunnan johtoon 4. tammikuuta 1985. Piispaksi vihkiminen seurasi 5. toukokuuta. Pääkonsekraattorina toimi Aloísio Leo Arlindo Lorscheider, jota avustivat Paulo Eduardo Andrade Ponte ja Walfrido Teixeira Vieira.


title: Benedito Francisco de Albuquerque

text: De Albuquerque jäi eläkkeelle 25. toukokuuta 2005.


title: Antônio Roberto Cavuto

text: Antônio Roberto Cavuto (s. 19. toukokuuta 1944) on brasilialainen roomalaiskatolinen piispa. Hänestä tuli kapusiinien jäsen vuonna 1965, ja hän sai pappisvihkimyksensä 24. tammikuuta 1971. Hänet nimitettiin Itapipocan hiippakunnan piispaksi 25. toukokuuta 2005 ja asetettiin virkaansa 31. heinäkuuta. Hänen piispaksi konsekrointinsa suoritti 2. heinäkuuta Serafim Fernandes de Araújo, jota avustivat Benedito Francisco de Albuquerque ja José Alberto Moura.


title: Pedro Rosales Dean

text: Pedro Rosales Dean (s. 21. helmikuuta 1930) on filippiiniläinen roomalaiskatolinen arkkipiispa. Hänet vihittiin papiksi 30. marraskuuta 1956 ja nimitettiin Davaon arkkihiippakunnan vihkipiispaksi sekä Thuccaboran titulaaripiispaksi 12. joulukuuta 1977. Piispaksi konsekroinnin suoritti 25. tammikuuta 1978 Julio Rosales y Ras, jota avustivat Antonio Lloren Mabutas ja Teotimo C. Pacis.


title: Pedro Rosales Dean

text: Dean sai 23. heinäkuuta 1980 nimityksen Tagumin prelaatiksi ja 11. lokakuuta 1980 piispaksi.


title: Pedro Rosales Dean

text: Dean nimitettiin 12. lokakuuta 1985 nimityksen Palon arkkipiispaksi, jona hän toimi, kunnes jäi eläkkeelle 18. maaliskuuta 2006.


title: Wilfredo D. Manlapaz

text: Wilfredo D. Manlapaz (s. 7. huhtikuuta 1941) on filippiiniläinen roomalaiskatolinen piispa. Hänet vihittiin papiksi Caceresin (Nueva Caceres) arkkihiippakuntaan 6. joulukuuta 1964 ja nimitettiin Maasinin hiippakunnan vihkipiispaksi sekä Tanudaian titulaaripiispaksi 22. joulukuuta 1980. Piispaksi vihkiminen seurasi 7. helmikuuta 1981. Pääkonsekraattorina toimi Bruno Torpigliani, jota avustivat Teopisto Valderrama Alberto ja Vicente Ataviado y Tumalad.


title: Wilfredo D. Manlapaz

text: Manlapaz sai 31. tammikuuta 1986 nimityksen Tagumin piispaksi.


title: Leonardo Zamora Legaspi

text: Leonardo Zamora Legaspi (25. marraskuuta 1935 Meycauayan – 8. elokuuta 2014) oli filippiiniläinen roomalaiskatolinen arkkipiispa. Hänet vihittiin dominikaanien papiksi 17. joulukuuta 1960 ja nimitettiin Manilan arkkihiippakunnan vihkipiispaksi sekä Elephantaris in Mauretanian titulaaripiispaksi 25. kesäkuuta 1977. Piispaksi konsekroinnin suoritti 8. elokuuta Bruno Torpigliani, jota avustivat Juan Bautista Velasco Díaz ja Federico O. Escaler.


title: Leonardo Zamora Legaspi

text: Legaspi sai 20. lokakuuta 1983 nimityksen Caceresin (Nueva Caceres) arkkipiispaksi.


title: Leonardo Zamora Legaspi

text: Legaspi toimi Santo Tomasin yliopiston ensimmäisenä filippiiniläisenä rehtorina 1970-luvulla.


title: Kirkkosaari (Nakkila)

text: Kirkkosaari on kapea 1,5 kilometrin pituinen saari Kokemäenjoessa. Se sijaitsee Anolassa noin kaksi kilometriä Nakkilan keskustasta joen alajuoksulle päin. Kirkkosaari kuuluu kokonaisuudessaan Anolan kartanolle, jonka piha-alueelta johtaa saarelle silta.


title: Kirkkosaari (Nakkila)

text: Kirkkosaaren rannat ovat rehevän sekametsän reunustamat, mutta saaren sisäosa on kokonaan viljelyskäytössä. Saaressa on sijainnut yksinäistalo jo viimeistään 1500-luvun puolivälissä. Nykyään Kirkkosaaressa ei ole yhtään rakennusta. Saaren luoteispäässä on yksityinen hautausmaa, jonne on haudattu Anolan kartanon 1800-1900-lukujen vaihteessa omistaneen Waldemar von Frenckellin perheenjäseniä.


title: Kirkkosaari (Nakkila)

text: Perimätiedon mukaan Kirkkosaaressa on sijainnut keskiajalla toinen Ulvilan kahdesta kirkosta. Alemmaksi joelle Ulvilan Liikistöön rakennettiin puukirkko 1200-luvulla. Kirkkosaaressa arvellaan olleen kirkon tai kappelin samoihin aikoihin.


title: Kirkkosaari (Nakkila)

text: Kirkosta ei ole jäljellä mitään näkyviä merkkejä, eikä saarella ole milloinkaan suoritettu arkeologisia kaivauksia, joten sen mahdollista sijaintia ei tunneta tarkemmin.


title: Kirkkosaari (Nakkila)

text: 1980-luvun alussa löydettiin Ulvilan Selkäkankaalta Anolan kylän vanhan rajan tuntumasta rajakivi, johon oli kaiverrettu kirkon kuva. Sen on arveltu olevan peräisin 1200-luvulta ja esittävän Kirkkosaaren kirkkoa.


title: Pohjoismaiden Keskustanuoret

text: Pohjoismaiden Keskustanuoret (Nordiska Centerungdomens Förbund, NCF) on pohjoismainen kattojärjestö keskustalaisille nuorisojärjestöille. Järjestö on perustettu vuonna 1965.


title: Pohjoismaiden Keskustanuoret

text: Pohjoismaiden Keskustanuorten jäsenjärjestöjä ovat Suomen Keskustanuoret, Keskustan Opiskelijaliitto, Svensk Ungdom, Åländsk Ungcenter, Senterungdommen (Norja) , Samband Ungra Framsóknarmanna (Islanti) , Centerpartiets Ungdomsförbund (Ruotsi), Centerstudenter (Ruotsi) ja Radikal Ungdom (Tanska) .


title: Yarden Gerbi

text: Yarden Gerbi (s. 8. heinäkuuta 1989) on israelilainen judoka, maailmanmestari sekä olympia- ja EM-mitalisti. Hän on kilpaillut alle 63 kilogramman painoluokassa vuodesta 2007 lähtien.


title: Yarden Gerbi

text: Gerbi saavutti pronssia alle 20-vuotiaiden EM-kilpailuissa Varsovassa 2008 ja hopeaa Tel Avivin Makkabiadeissa 2009. Tokion MM-kilpailuissa 2010 hän sijoittui seitsemänneksi ja Istanbulin EM-kilpailuissa 2011 viidenneksi. Hän saavutti hopeaa Tšeljabinskin EM-kilpailuissa 2012 hävittyään loppuottelussa Ranskan Gévrise Émanelle. Budapestin EM-kilpailuissa 2013 hän sai pronssia.


title: Yarden Gerbi

text: Gerbi voitti maailmanmestaruuden Rio de Janeirossa 2013. Hän oli jo ennen kisoja maailmanrankingin ykkönen ja kukisti loppuottelussa ranskalaisen Clarisse Agbegnenoun 43 sekunnissa. Tämä oli Israelin kaikkien aikojen ensimmäinen judon maailmanmestaruus. Tšeljabinskin MM-kilpailuissa 2014 hän sai hopeaa hävittyään loppuottelussa Agbegnenoulle. Bakun Euroopan kisoissa 2015 hän saavutti pronssia. Hän oli viides Astanan MM-kilpailuissa 2015 ja Kazanin EM-kilpailuissa 2016.


title: Yarden Gerbi

text: Gerbi saavutti olympiapronssia Rio de Janeirossa 2016 kukistettuaan pronssiottelussa japanilaisen Miku Tashiron.


title: Yarden Gerbi

text: Gerbi on saavuttanut Masters, Grand Prix ja Grand Slam -kilpailuissa kuusi turnausvoittoa, viisi kakkossijaa ja yhdeksän kolmossijaa sekä maailmancupeissa ja Continental Open -kilpailuissa kaksi turnausvoittoa, neljä kakkossijaa ja yhden kolmossijan. Hän on voittanut Israelin mestaruuden vuosina 2007–2009 ja 2011–2014, yhteensä seitsemän kertaa.


title: Ádám Bogdán

text: Ádám Gomal Bogdán (s. 27. syyskuuta 1987 Budapest, Unkari) on unkarilainen jalkapalloilija, pelipaikaltaan maalivahti. Bogdán edustaa Englannin Valioliigassa pelaavaa Liverpoolia johon hän siirtyi ilmaiseksi sopimuksen päätyttyä Bolton Wanderersissa, johon hän siirtyi vuonna 2007 unkarilaisesta Vasasista.


title: Ádám Bogdán

text: Kaudella 2011–2012 Evertonin maalivahti Tim Howard teki omalta rangaistusalueeltaan maalin Bogdánin taakse.


title: Ádám Bogdán

text: Bogdán debytoi Unkarin maajoukkueessa vuonna 2011 ottelussa Luxemburgia vastaan. Hän on pelannut maajoukkueessa viisi maaottelua.


title: Iosef Palelašvili

text: Iosef Palelašvili (s. 6. syyskuuta 1986) on israelilainen judoka. Hän saavutti pronssia alle 73 kg:n painoluokassa Tšeljabinskin EM-kilpailuissa 2012. Maailmancup-kilpailuissa hän on sijoittunut kaksi kertaa toiseksi ja kaksi kertaa kolmanneksi sekä Grand Prix -kilpailussa kerran kolmanneksi. Hän on voittanut Israelin-mestaruuden 73 kg:n sarjassa 2009 ja 81-kiloisissa 2011.


title: Villilä Studiot

text: Villilä Studiot on suomalainen elokuvastudio. Se sijaitsee Villilän kartanon alueella Nakkilassa. Studio tunnetaan myös Länsi-Suomen TV- ja elokuvakeskuksen nimellä ja on perustettu vuonna 2003.


title: Villilä Studiot

text: Villilän kartano siirtyi Nakkilan kunnan omistukseen vuonna 2002. Saman vuonna aloitettiin kartanon rakennusten saneeraus elokuvastudioiksi. Avajaisia vietettiin helmikuussa 2003. Sisätilojen lisäksi alueella on studiopiha ulkokuvauksia varten, majoitustiloja sekä ravintolapalveluja. Studiolla on myös Satakunnan käsi ja taideteollisuusoppilaitoksen opetustiloja.


title: Villilä Studiot

text: Villilä Studiolla on kuvattu useita kotimaisia elokuvia. Timo Koivusalo on ohjannut Villilässä viisi elokuvaa. Muita tunnettuja osin tai kokonaan Villilässä tehtyjä elokuvia ovat muun muassa "FC Venus", "V2 – Jäätynyt enkeli" sekä "Postia pappi Jaakobille". Kokoillan elokuvien lisäksi studioilla on kuvattu useita lyhyt- ja dokumenttielokuvia.


title: Vajaavaltaisuus

text: Vajaavaltaisuus tarkoittaa Suomessa oikeudellista asemaa, jossa henkilö ei saa itse kokonaan tai osittain päättää itseään koskevista oikeudellisista toimista. Vajaavaltaisella tarkoitetaan alaikäistä eli alle 18-vuotiasta henkilöä sekä sellaista täysi-ikäistä henkilöä, joka on julistettu vajaavaltaiseksi. Vajaavaltaisen taloudellisia ja muita holhoustoimesta annetussa laissa tarkoitettuja asioita hoitaa edunvalvoja. Alaikäisen edunvalvojina ovat hänen huoltajansa, jollei laissa toisin säädetä tai jollei tuomioistuin ole määrännyt toisin.


title: Vajaavaltaisuus

text:
Vajaavaltaiseksi julistaminen on henkilön toimintakelpoisuuden rajoittamisen äärimmäisin muoto. Vajaavaltaiseksi julistamisesta päättää tuomioistuin. Täysi-ikäisen henkilön toimintakelpoisuuden rajoittaminen edellyttää, että henkilö on kykenemätön huolehtimaan taloudellisista asioistaan ja että hänen etunsa on siksi vaarassa. Pelkkä lääketieteellinen diagnoosi, esim. psyykkinen sairaus tai dementia, ei oikeuta rajoittamaan kenenkään toimintakelpoisuutta. Kun henkilö julistetaan vajaavaltaiseksi, tuomioistuin ei täsmennä toimintakelpoisuuden rajoituksia, vaan rajoitukset määrittelee suoraan holhoustoimilain 23–28 §.
Suomessa vajaavaltaisen asema määritellään muiden muassa holhoustoimesta annetussa laissa. Lain mukaan vajaavaltaisella ei ole oikeutta itse vallita omaisuuttaan eikä tehdä sopimuksia tai muita oikeustoimia, mutta hän voi kuitenkin tehdä oikeustoimia, jotka ovat olosuhteisiin nähden tavanomaisia ja merkitykseltään vähäisiä (holhoustoimilaki 23–28 §). Vajaavaltainen ei voi asettua ehdolle eduskuntavaaleissa (perustuslaki 27 §) eikä kunnan luottamustoimeen (kuntalaki 33 §).


title: Molukkienvarpushaukka

text: Molukkienvarpushaukka ("Accipiter henicogrammus") on haukkojen heimoon kuuluva keskikokoinen petolintu. Sitä tavataan Indonesiassa, Pohjois-Molukkien saariryhmässä. Molukkienvarpushaukan tiedetään pesivän ainakin Pohjois-Molukkien kolmella pääsaarella Halmaheralla, Morotailla ja Bacanilla. Sen elinpiiriä ovat subtrooppiset ja trooppiset kosteat alavat ja vuoristometsät 1 300 metrin korkeuteen. Pääasiassa lintua on tavattu yli 200m korkeudella merenpinnasta.


title: Molukkienvarpushaukka

text: Kooltaan molukkienvarpushaukka on varpushaukkaa suurempi, mutta kanahaukkaa pienempi ja muodoltaan suhteellisen pitkäpyrstöinen ja lyhytsiipinen lähilajeihin verrattuna. Koiraat ovat kooltaan noin ¾ naaraista, mutta väritykseltään lähes samanlaisia. Linnut ovat tumman liuskeenharmaita päältä ja laajalti punaruskeita alta.


title: Molukkienvarpushaukka

text: Molukkienvarpushaukkoja arvioidaan olevan 1000 - 10 000 yksilöä. Kannan epäillään olevan pienenemässä elinalueiden hävittämisen vuoksi.Laji on täysin riippuvainen metsistä ja sen levinnäisyysalueella niistä hävisi 1990-2003 noin 20%. Metsien vähenemisen ennustetaan jatkuvan vähintään samaa tahtia. Lajia tavataan suojelualueilla kuten Aketajawe-Lolobatan kansallispuistossa, minkä arvioidaan hillitsevän kannan pienemistä.


title: Villilän kartano

text: Villilän kartano on kartano Nakkilassa. Se sijaitsee aivan kunnan keskustan tuntumassa, Valtatie 2:n ja Tampere–Pori-rautatien läheisyydessä. Kartanon alueella on vuodesta 2003 toiminut Villilän elokuvastudiot. Itse studiotilat sijaitsevat kartanon entisissä talousrakennuksissa, kartanon päärakennus toimii majoitus- ja ravintolatiloina.


title: Villilän kartano

text: Ensimmäinen maininta Villilän kartanosta löytyy 1450-luvulta, jolloin Kokemäen Villiön kylän asukkaat perustivat paikalle torpan. 1600-luvun alussa kolme paikalla sijainnutta verotilaa sulautuivat kartanoksi, joka annettiin 1638 läänitykseksi Viipurin ja Savonlinnan läänin maaherralle Michell von Jordanille. Jordanin suvun hallinnassa se oli vuoteen 1788 asti. Tämän jälkeen omistajana oli Avellan-suku aina vuoteen 1888, jonka jälkeen kartano myytiin Frans Stefanus Pohjalalle.


title: Villilän kartano

text: Vuonna 1905 kartanossa aloitti toimintansa Satakunnan maanviljelysseuran omistama karjatalouskoulu. Kansalaissodan jälkeen kartanon maista erotettiin 20 torppaa ja myöhemmin vielä 12 asutustilaa. Frans Pohjalan tyttären Emma Grönlundlin kuoltua vuonna 1969 siirtyi kartano Nakkilan kunnan omistukseen 1971, joka puolestaan möi sen Nakkilan konepajalle vuonna 1976. Vuonna 2002 kunta osti kartanon takaisin itselleen ja saneerasi sen tiloihin elokuvakeskuksen. Kunnan omistukseen siirtyi kaupassa myös kahdeksan hehtaaria maa-alueita. Vuonna 2003 kartanon päärakennus, majoitusrakennus, perinnesauna ja kesäkahvilarakennus vuokrattiin Villilän Kartanonrouvat Oy:lle. Vuoden 2018 alusta kartanon majoitus- ja ravintolatilojen vuokralaiseksi tuli muusikko Sani Aartela.


title: Villilän kartano

text: Kartanon lahjoittamille maa-alueille on Nakkilassa rakennettu muun muassa Arantilan ja Lattomeren koulut, urheilukeskus sekä Arantilan silta. Myös Kirkonseudun koulun ja pappilan alueet ovat entisiä kartanon maita.


title: Villilän kartano

text: Villilän kartanon nykyinen päärakennus on valmistunut vuonna 1852. Sen suunnittelijana toimi Carl Ludvig Engelin oppilas Anders Fredrik Granstedt, joka kuoli kolme vuotta ennen rakennuksen valmistumista. Kaksikerroksisessa empiretyylisessä päärakennuksessa on yhteensä 17 huonetta. Kartanon puiston on 1930-luvulla suunnitellut Saksassa opiskellut puutarha-arkkitehti Paul Olsson. Puisto on uusittu 1980-luvulla.


title: Villilän kartano

text: Päärakennuksen lisäksi alueella sijaitsevat muun muassa Sigurd Frosteruksen ja Ole Gripenbergin vuonna 1925 suunnittelema kaksikerroksinen tallirakennus, punatiilinen vuonna 1864 valmistunut navetta sekä karjatalouskoulun asuntolaksi rakennettu kaksikerroksinen talo. Navetta oli valmistuessaan Suomen suurin. Se on yli 60 metriä pitkä ja 21 metriä leveä. Asuntola on rakennettu vuonna 1935 arkkitehti Heikki Tiitolan suunnitelmien mukaan. Alueella on myös Ola Gripenbergin piirtämä viljamakasiini, joka on valmistunut vuonna 1925, sekä Uno Sjöstömin suunnittelemat autotalli ja pumppuhuone vuodelta 1922.


title: Tähtisumua (vuoden 1961 elokuva)

text: Tähtisumua on Aarne Tarkaksen ohjaama musiikkielokuva vuodelta 1961.


title: Tähtisumua (vuoden 1961 elokuva)

text: Aikalaiskriitiikeissä todetaan elokuvan aloitus hienoksi, lupaavaksi, mutta sitten alkaa alamäki, jossa juostaan kohtauksesta toiseen. Käsikirjoitus ei saa kiitosta.


title: Tähtisumua (vuoden 1961 elokuva)

text: Eräs myöhempi kriitikko toteaa, että kyseessä on ajan henkeä kuvastava musiikkielokuva, joka erottuu useista samoihin aikoihin tehdyistä elokuvista miljöiden ja eräiden upeasti lavastettujen kohtauksien ansiosta. Toinen pitää sitä rehellisen ohuena faktaa ja fiktiota sekoittavana tarinana.


title: Pirjon Pakari

text: Pirjon Pakari on suomalainen leipomo. Tuotevalikoimaan kuuluu leipiä, sämpylöitä, limppuja ja kahvileipiä. Leipomon perustivat Pirjo ja Hannu Malmivaara Honkajoella vuonna 1985. Pirjon Pakarin tuotteet ovat lisäaineettomia.


title: Ilpo Jalamo

text:
Ilpo Jalamo (s. 24. heinäkuuta 1954 Turku) on turkulainen ammattimainen budo-opettaja. Karaten harjoittelun hän on aloittanut syksyllä 1970 Turun AKJ:n (Turun Akateeminen Judo klubi) karate-kurssilla. AJK:n ja Turun judoseuran yhdistyttyä Budokwaiksi, Jalamo jatkoi karaten harjoittelua ja opettamista siellä. Palattuaan pitkältä harjoittelumatkalta Japanista 1970-luvun lopulla Jalamo liittyi vastaperustettuun Budoseura Shaoliniin. Jalamon tullessa seuran karatenopettajaksi vaihtui tyylisuunta Wado ryustä Yuishinkaihin. Jalamo on opettanut karaten ja kobudon lisäksi myös terveysliikuntaa. Ennen kaikkea hän on pitkänlinjan karaten ja kobudon harjoittelija ja opettaja. Jalamo on aktiivisesti kirjoittanut suomeksi karatesta ja budosta. Jalamo korostaa opetuksessaan perinteisen ja syvällisen kata-harjoittelun oleellisuutta karateharjoittelussa.
Jalamo oli harjoitellut useita karaten tyylisuuntia. Japanissa Jalamolle tarjoitui mahdollisuus päästä Motokatsu Inouen (1918-1993) oppilaaksi. Inouella oli oma tyylisuunta, 1950 perustettu, Yuishinkai-karatejutsu. Ilpo Jalamolla on 7. danin musta vyö ja on myös yuishinkai-karatejutsun pääopettaja Suomessa. Siinä harjoiteltiin useita japanilaisia kamppailulajitaitoja kokonaisuutena. Inouen opettajina olivat legendaariset Seiko Fujita (viimeinen Koga-ninjojen suurmestari), kobudo-opettaja ja Shinken Taira, mies joka oli okinawalaisten asetaitojen asiantuntija sekä karaten opettaja Yasuhiro Konishi, (Shindō jinen-ryū).


title: Ilpo Jalamo

text: Jalamo ja Keijo Mikkonen ideoivat yhdessä eräällä karateleirillä molempien omilla tahoillaan tuumimaa "terveysliikuntaa". Mukaan Asahin kehittämiseen he ottivat Timo Klemolan ja Yrjö Mähösen. Asahi on länsimaisille suunnattu terveysliikunnan muoto joka ammentaa itämaisesta liikuntatraditiosta.


title: Teistit

text: Teistit ("Pholidae") on ahvenkaloihin kuuluva heimo. Heimon lajeja tavataan kylmistä vesistä Atlantilta, Tyynestämerestä ja Pohjoisesta jäämerestä.


title: Teistit

text: Teistien heimoon kuuluu kolme sukua ja noin 15 lajia. Se jaetaan kahteen alaheimoon: "Apodichthyinae", johon kuuluvat suvut "Apodichthys" ja "Rhodymenichthys", ja "Pholinae", johon kuuluu suku "Pholis". Teistilajit ovat läheistä sukua elaskoille ("Stichaeidae") ja kivinilkoille ("Zoarcidae").


title: Teistit

text: Teistit ovat rakenteeltaan hyvin pitkulaisia kaloja. Kooltaan ne ovat pieniä tai keskikokoisia ja kasvavat tyypillisesti korkeintaan 13–46 cm pitkiksi. Suurin laji on viherteisti ("Apodichthys flavidus"). Selkäevä teistilajeilla on hyvin pitkä ja ulottuu pyöreään, pienehköön pyrstöevään asti. Myös peräevä on pitkä. Rintaevät ovat pienet tai puuttuvat ja vatsaevät ovat alkeelliset. Suu ja hampaat ovat pienikokoiset. "Pholinae"-alaheimon kalat ovat usein täplikkäitä, kun taas "Apodichthyinae"-alaheimon kalat ovat yksivärisen ruskeita, punaisia tai vihreitä.


title: Teistit

text: Ainoastaan kaksi lajia, raitateisti ("Pholis fasciata") ja teisti ("Pholis gunnellus"), elää pohjoisella Atlantilla ja Jäämeressä ja teisti myös Itämeressä, muita lajeja tavataan Tyynenmeren pohjoisosista. Teistilajit elävät makroleviä kasvavilla rannikkoalueilla, kivikkopohjilla ja vuorovesilammikoissa. Kalat piileskelevät usein kivien alla. Teistien ravintoa ovat pienet äyriäiset ja nilviäiset.


title: 11. prikaati (välirauha)

text: 11. Prikaati oli Suomen armeijan välirauhan aikainen prikaati, joka muodostettiin talvisodan päätyttyä ja lakkautettiin jatkosodan alkaessa. Prikaatin tehtävänä oli liikekannallepanossa perustaa jalkaväkipataljoona sekäJalkaväkirykmentti 11:een että Jalkaväkirykmentti 53:een sekä Kenttätykistörykmentti 16:een patteristo.


title: 11. prikaati (välirauha)

text: Talvisodan Lapin Ryhmän joukoista muodostettiin 1. huhtikuuta 1940 15. divisioona, johon kuuluivat Kuusamoon sijoitettu Jalkaväkirykmentti 40, Taivalkoskella oleva Jalkaväkirykmentti 44 sekä Suomussalmelle sijoitettu Jalkaväkirykmentti 64. Rykmentit supistuivat varusmiespataljooniksi kevään ja kesän kuluessa reserviläisten kotiutuessa, jolloin divisioona supistui kolme pataljoonaiseksi prikaatiksi, jonka tukena oli kaksi patteristoa sekä erillisyksiköitä. Näin muodostunut 11. prikaati kuului kenraalimajuri Siilasvuon välirauhanaikaiseen V Armeijakuntaan tehtävinään varusmiesten koulutus sekä puolustusvalmistelut alueellaan. Uhanalaisimmat alueet Kuusamo, Peranka ja Suomussalmi linnoitettiin sekä sulutettiin samoin kuin tärkeimmät tienhaaramaastot varustettiin ympäripuolustusta varten.


title: 11. prikaati (välirauha)

text: Ylimääräisten harjoitusten alkaessa 10. kesäkuuta 1941 prikaati muodosti Jalkaväkirykmentti 11:n I pataljoonan ja Jalkaväkirykmentti 53:n I pataljoonan. Samana päivänä prikaati lakkasi olemasta.


title: José Manuel Mourinho Félix

text: José Manuel Mourinho Félix (17. kesäkuuta 1938 Ferragudo – 25. kesäkuuta 2017) oli portugalilainen jalkapalloilija ja jalkapallovalmentaja.


title: José Manuel Mourinho Félix

text: Mourinho Félix pelasi urallaan maalivahtina Vitória Setúbalissa ja Belenensesissä. Hän voitti muun muassa Portugalin cupin 1965 ja 1967. Portugalin maajoukkueessa Mourinho Félix pelasi yhden ottelun 1972.


title: José Manuel Mourinho Félix

text: Pelaajauran jälkeen Mourinho Félix toimi valmentajana pääsarjatasolla muun muassa Amorassa, Rio Avessa, Varzimissa ja Vitória Setúbalissa.


title: José Manuel Mourinho Félix

text: Mourinho Félixin poika on menestyksekäs jalkapallovalmentaja José Mourinho.


title: Turkmantšain rauha

text: Turkmantšain rauha oli Venäjän ja Persian välillä vuonna 1826 alkaneen sodan päättänyt rauhansopimus. Se solmittiin Turkmantšain kylässä lähellä Täbriziä 22. helmikuuta 1828. Sopimuksen allekirjoittivat Venäjän joukkoja johtanut Ivan Paskevitš ja Persian armeijan komentaja, Fath Ali Šahin poika Abbas Mirza. Rauhanehtojen laatimiseen osallistuivat venäläinen kirjailija Aleksandr Gribojedov sekä välittäjänä toiminut Britannian lähettiläs John MacDonald.


title: Turkmantšain rauha

text: Persian sodassa kokeman tappion jälkeen Venäjä pystyi sanelemaan ehtonsa, jotka määrittivät maiden välisiä suhteita lähes vuosisadan ajan. Persia luovutti Venäjälle Jerevanin ja Nahitševanin kaanikunnat, suostui armenialaisten muuttoon Venäjälle, lupautui maksamaan suuren sotakorvauksen ja myönsi Venäjälle yksinomaisen oikeuden pitää sotalaivastoa Kaspianmerellä. Samalla Venäjä tunnusti Abbas Mirzan Persian kruununperijäksi ja maat solmivat kauppasopimuksen, joka antoi venäläisille kauppiaille oikeuden toimia koko Persian alueella. Rauhan seurauksena britit myönsivät Persialle taloudellista tukea, mutta luopuivat vuoden 1814 Teheranin sopimuksen ehdosta, jonka mukaan Britannian tuli auttaa Persiaa sotilaallisesti. Samalla Venäjä korvasi Ranskan brittien tärkeimpänä kilpailijana vaikutusvallasta Persiassa.


title: Yö (maalaus)

text: Yö on modernistitaiteilija Edwin Lydénin (1879-1956) öljyvärein kankaalle maalaama teos vuodelta 1923. Kooltaan se on 32,2×43,2 cm. Ateneumin taidemuseo osti maalauksen vuonna 1992.


title: Yö (maalaus)

text: Lydén sovelsi "Yö"-maalaukseen abstraktia kubismia. Hän havainnoi luonnonmuotoja ja kuvasi niiden kosmista kokemista lähinnä tunteen avulla. Kyse on ei-esittävästä maalauksesta, jonka pääväri on sininen.


title: Yö (maalaus)

text: Lydén opiskeli Saksassa Münchenissä jo ennen ensimmäistä maailmansotaa ja taas uudelleen vuosina 1918–1819. Tällöin hän kiinnostui tunneilmaisua korostavasta ekspressionismista. Hän tutustui siellä muun muassa Paul Kleehen ja Reiner Maria Rilkeen sekä myös Oskar Kokoschkan ja Kurt Schwittersin taiteeseen. Suomessa hän seurasi tapahtumia Der Sturm -lehdestä.


title: Omakuva (Väinö Kunnaksen maalaus)

text: Omakuva on taiteilija Väinö Kunnaksen (1896-1929) öljyteos kankaalle, 63,5×57 cm, vuodelta 1926. Ateneumin taidemuseo osti sen kokoelmiinsa vuonna 1932.


title: Omakuva (Väinö Kunnaksen maalaus)

text: Väinö Kunnas oli suomalaisen Tulenkantajat-yhdistyksen ainut kuvataiteilija 1920-luvulla. Tulenkantajia yhdisti modernismi sekä kansainvälisyyden ja kaupunkilaisuuden ihailu. Väinö Kunnaskin kuvasi usein teoksissaan muuttuvaa ja kasvavaa kaupunkia, sen kahviloita ja kulttuurielämää. On sanottu, että hänen "Omakuvassaan" on vain yksi merkittävä aikaulottuvuus - nykyhetki. Se ilmentää valppautta, uteliaisuutta, kriittisyyttä, kiihkeyttä; kaikkea sitä mitä taiteilijan ilmeestä ja olemuksesta voi päätellä. Osin nämä piirteet ovat Tulenkantajienkin ihanteita.


title: Omakuva (Väinö Kunnaksen maalaus)

text: Väinö Kunnaksen kriteeri taiteeseen oli totuus, kriitikoista ja yleisestä mielipiteestä välittämättä - myös "Omassakuvassa". Väinö Kunnas kuoli yllättäen 32-vuotiaana.


title: Omakuva (Väinö Kunnaksen maalaus)

text: Anja Olavinen: Väinö Kunnas: Omakuva. Teoksessa Ateneum- opas. Toim. Timo Huusko, 2007, s.93.


title: Junior Seau

text: Tiaina Baul ”Junior” Seau (19. tammikuuta 1969 San Diego, Kalifornia – 2. toukokuuta 2012 Oceanside, Kalifornia) oli yhdysvaltalainen amerikkalaisen jalkapallon pelaaja. NFL-urallaan hän edusti kolmea eri seuraa; San Diego Chargersia, Miami Dolphinsia ja New England Patriotsia. Seaun pelipaikka oli keskimmäinen tukimies.


title: Junior Seau

text: Etelä-Kalifornian yliopistossa yliopistojalkapalloa pelannut Seau valittiin vuoden 1990 NFL:n varaustilaisuuden ensimmäisellä kierroksella, viidentenä pelaajana. Seaun varasi hänen kotikaupunkinsa joukkue San Diego Chargers, jonka fanien suosikiksi hän nousi nopeasti. Chargersissa Seau pelasi yhteensä 12 kautta, jonka jälkeen hänet hankittiin mantereen toiselle laidalle, Miami Dolphinsin joukkueeseen. Pelattuaan kolme kautta Dolphinsissa, Seau päätti lopettaa uransa.


title: Junior Seau

text: Seau päätti palata NFL-kentille vain neljä päivää lopettamispäätöksensä jälkeen, tehden sopimuksen New England Patriotsin kanssa. Pelattuaan neljä kautta Patriotsissa, Seau ilmaisi jälleen halunsa lopettaa, vaikka hän ei ikinä jättänytkään virallista lopettamisilmoitusta.


title: Junior Seau

text: Seau valittiin urallaan 12 kertaa NFL:n tähdistöotteluun Pro Bowliin. Hänet valittiin Pro Football Hall of Fameeen vuonna 2015.


title: Junior Seau

text: Seau löytyi 2. toukokuuta 2012 kuolleena asunnostaan. Poliisit epäilevät hänen tehneen itsemurhan.


title: Gichin Funakoshi

text: Gichin Funakoshi () (10. marraskuuta 1868 – 26. huhtikuuta, 1957) oli Shotokan karatetyylisuunnan perustaja. Funakoshi on yksi tunnetuimpia Okinawalaisia karatekoja. Hän esitteli karaten manner-Japanissa vuonna 1922.


title: Sisäkuva, soittava nainen

text: Sisäkuva, soittava nainen on Sulho Sipilän (1895–1949) öljyvärimaalaus kankaalle vuodelta 1931. Ateneumin taidemuseo osti sen kokoelmiinsa vuonna 1950.


title: Sisäkuva, soittava nainen

text: Sanotaan, että modernisti Sulho Sipilän 1930-luvun taiteessa näkyy siirtyminen kohti klassisempaa maalaustapaa. Tämä katsotaan eurooppalaisen taiteen vaikutukseksi. Sipilä itse käytti uusasiallisuus-termiä (Die Neue Sachlichkeit) asiasta puhuessaan. Merivoimien upseerina hän matkusteli paljon ja näki ja työskenteli taiteilijoille hieman tavanomaisesta poikkeavissa olosuhteissa laivalla maalatessaan.


title: Sisäkuva, soittava nainen

text: Sekä Sipilälle että hänen taiteilijavaimolleen Greta Hällfors-Sipilälle Helsingin interiöörit ja kaupunkikuvat olivat mieliaihe. Myös "Sisäkuva, soittava nainen" -maalauksessa Helsinki näkyy ikkunasta avautuvassa näkymässä. Pariskunta harrasti musiikkia; maalauksen soittajanainen on Greta. Sulho Sipilä soitti viulua ja Greta pianoa ja hanuria. He soittivat yhdessä kaksin ja esittivät myös musiikkia illanistujaisissa ystävien kanssa.


title: Mitchell Feigenbaum

text: Mitchell Jay Feigenbaum (s. 1944) on yhdysvaltalainen fyysikko, joka tunnetaan erityisesti hänen varhaisista kaaosteorian tutkimuksistaan, jotka johtivat Feigenbaumin vakioiden keksimiseen.


title: Mitchell Feigenbaum

text: Feigenbaum syntyi New Yorkissa puolalais-ukrainalaisille vanhemmille, jotka olivat juutalaisia maahanmuuttajia. Hänen isänsä oli silloin New Yorkin satamalaitoksessa palveleva kemisti ja äitinsä kansakoulun opettaja. Hän kävi Samuel J. Tilden High Schoolin Brooklynissa ja jatkoi opintojaan City College of New Yorkissa. Vuonna 1964 hän aloitti sähköinsinöörin opinnot Massachusetts Institute of Technologyssa, mutta vaihtoi sitten opintoalan fysiikaksi. Hän väitteli vuonna 1970 alkeishiukkasfysiikassa "Aaltoliikkeen dispersiosta" professorin Francis E. Lowin ohjauksessa.


title: Mitchell Feigenbaum

text: Lyhyiden työsuhteiden jälkeen Cornellin yliopistossa ja Virginian teknillisessä yliopistossa hänelle tarjottiin pitempiaikaista projektia Los Alamosin laboratorioilla New Mexicossa Peter Carruthersin alaisessa ryhmässä, joka tutki nesteiden turbulenssia. Vaikka tutkimusryhmä epäonnistui selvittämään ongelmaa syvällisesti, hänen tutkimuksensa johtivat kaaoksen tilojen kuvantamismenetelmiin. Erityisen kuuluisa on kaoottisen systeemien tilojen kahdentumiskuvaaja eli bifurkaatiokaavio. Hänen päätyönsä oli juuri tämä havainto, joka valmistui 1976.


title: Mitchell Feigenbaum

text: Eräissä matemaattisissa takaisinkytketyissä iteraatiojärjestelmissä ilmenee satunnaista käyttäytymistä, kun systeemin parametrin arvot valitaan tietyistä lukuväleistä. Ennen kaaoottiseen tilaan joutumistaan tapahtuu peräkkäisten tilankahdentumisten eli bifurkaatioiden sarja. Kun parametrin arvot suurenevat lähelle mainittua väliä, tapahtuu järjestelmissä bifurkaatio tietyillä parametrin arvoilla. Pienellä parametrin arvoilla iteraatiojärjestelmä saavuttaa yhden stationaarisen tilan, suuremmilla parametrin arvoilla jäjestelmä vakiintuu oskilloimaan kahden stationaarisen tilan välillä, suuremmilla parametrin arvoilla se oskilloi neljän stationaarisen arvon välillä, jne.


title: Mitchell Feigenbaum

text: Vuonna 1975 Feigenbaum huomasi tietokoneen avustamilla laskelmilla, että parametrien arvot, joilla bifurkaatiot tapahtuvat, muodostavat geometrisen jonon. Jonon suhdeluku on kiinteä arvo noin 4,6692... Tälle havainnolle hän kirjoitti myös matemaattisen todistuksen ja esitti siinä, että sama suhdeluku toistuu, vaikka iteraation funktio vaihdettaisiinkin toiseen. Todistus esittää siten universaalin ilmiön matemaattisen mekanismin toiminnan, kun deterministinen systeemi muuttuu asteittain kaaokseksi.


title: Mitchell Feigenbaum

text:
Koska turbulenssien tutkimus oli monitieteellistä, myös Feigenbaumin havainnot olivat monitieteellisiä. Niitä ei haluttu julkaista fysiikan- tai matematiikan lehdistössä. Hän pääasiassa luennoi havainnoistaan ja sai siten havaintonsa tutkijoille yleiseen tietoisuuteen.
Vuonna 1983 hän vastaanotti MacArthur Foundationin palkinnon ja vuonna 1986 Wolfin palkinnon pioneerityöstään demostroidessaan epälineaaristen systeemien universaaleja ominaisuuksia. Hän on "Board of Scientific Governorsin" jäsen Scripps Research Institutessa. Hän on Toyota-professori Rockefeller-yliopistossa.


title: Matt Barkley

text: Matthew Montgomery "Matt" Barkley (s. 8. syyskuuta 1990, Newport Beach, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa tällä hetkellä NFL-joukkue Philadelphia Eaglesiä.


title: Matt Barkley

text: Ennen ammattilaisuraansa Barkley pelasi yliopistojalkapalloa Etelä-Kalifornian yliopiston joukkueessa, USC Trojansissa.


title: Matt Barkley

text: Barkley oli Mater Dei High Schoolissa pelatessaan yksi Yhdysvaltain seuratuimmista lukiopelaajista, ja viimeisen lukiovuotensa lopulla puolueeton arviointisivusto Rivals.com arvioi Barkleyn ikäluokkansa viidenneksi parhaaksi pelaajaksi. Yliopistojoukkueekseen Barkley päätti valita Etelä-Kalifornian yliopiston, päätöksen synnyttyä yli vuoden ennen takarajaa, "National Signing Daytä".


title: Matt Barkley

text: USC:n edellisen aloittajan Mark Sanchezin siirryttyä ammattilaiskentille, Trojansin ykköspelinrakentajan paikka jäi vapaaksi, ja siitä taistelivat Barkleyn lisäksi Aaron Corp ja Mitch Mustain. Hyvissä ajoin ennen San Josen valtionyliopistoa vastaan ollutta avausottelua silloinen päävalmentaja Pete Carroll ilmoitti Barkleyn olevan USC:n ykkösmies kauteen lähdettäessä. Näin hänestä tuli yliopiston historian ensimmäinen tulokaspelinrakentaja, joka toimii aloittajana kauden avausottelussa.


title: Matt Barkley

text: Barkley pelasi nelivuotisella yliopistourallaan aloittajana kaikissa otteluissa, lukuun ottamatta kahta viimeistä ottelua Notre Damea ja Georgia Techiä vastaan kaudella 2012. Barkley oli loukkaantunut edellisessä ottelussa paikallisvastustaja UCLA:a vastaan, joten USC:n aloittajana toimi väliaikaisesti tulokas Max Wittek.


title: Matt Barkley

text: Barkley olisi voinut osallistua jo vuoden 2012 varaustilaisuuteen, mutta päätti tuolloin jatkaa vielä vuoden yliopistossa. Neljä vuotta USC:n aloittavana pelinrakentajana pelannutta Barkleytä pidettiin yhtenä vuoden 2013 NFL:n varaustilaisuuden parhaista pelinrakentajista. Philadelphia Eagles varasi hänet lopulta neljännen kierroksen ensimmäisellä vuorolla, tilaisuuden 98. pelaajana.


title: Matt Barkley

text: Barkley pääsi ensimmäistä kertaa tositoimiin runkosarjaottelussa viikolla 7 ottelussa verivihollista Dallas Cowboysiä vastaan, Michael Vickin ja Nick Folesin jouduttua loukkaantumisten takia sivuun. Debyytti ei kuitenkaan ollut menestys, Barkleyn heitettyä lyhyehkössä ajassa kolme katkaistua syöttöä.


title: Jääkiekon maailmanmestaruuskilpailujen 2012 kokoonpanot

text: Tämä on luettelo jääkiekon maailmanmestaruuskilpailuihin 2012 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa sekä seura, jota hän edusti kaudella 2011–2012.


text: Kilpailujen alussa joukkueiden oli nimettävä vähintään 15 kenttäpelaajaa ja kaksi maalivahtia ja enintään 22 kenttäpelaajaa ja kolme maalivahtia. Pelaajia sai nimetä lisää koko turnauksen ajan, kunnes enimmäismäärä oli saavutettu, kunhan nimeäminen tapahtui vähintään kaksi tuntia ennen joukkueen seuraavaa ottelua. Yksittäiseen otteluun sai nimetä 20 kenttäpelaajaa ja kaksi maalivahtia.


text: Maalivahdit:


text: Puolustajat:


text:
Hyökkääjät:
Maalivahdit:


text: Hyökkääjät:


text:
Puolustajat:
Hyökkääjät:
Maalivahdit:


text:
Puolustajat:
Hyökkääjät:


title: Walter Ivan de Azevedo

text: Walter Ivan de Azevedo (s. 8. toukokuuta 1926 São Paulo) on brasilialainen roomalaiskatolinen piispa. Hänestä tuli salesiaanien jäsen 14. tammikuuta 1950, ja hän sai pappisvihkimyksensä 8. joulukuuta 1953. Hänet nimitettiin São Gabriel da Cachoeiran hiippakunnan koadjuuttoripiispaksi 13. toukokuuta 1986, ja piispaksi konsekroinnin suoritti 27. heinäkuuta Paulo Evaristo Arns, jota avustivat Michele Alagna Foderá ja Ladislau Paz.


title: Walter Ivan de Azevedo

text: De Azevedosta tuli São Gabriel da Cachoeiran piispa 27. helmikuuta 1988, ja hän toimi tässä virassa, kunnes jäi eläkkeelle 23. tammikuuta 2002.


title: Meido-Kan

text: Meido-Kan ry on 7. joulukuuta 1963 perustettu helsinkiläinen budoseura. Seurassa voi harjoitella ohjatusti judoa, karatea, aikidoa, Kobudoa, iaidoa sekä Taijita. Lisäksi seurassa toimii liikuntaleikkikoulu. Meido-Kanin harjoitussalit sijaitsevat Olympiastadionilla sekä Vallilassa. Lisäksi harjoituksia pidetään Åshöjden peruskoululla, Aleksis Kiven koululla ja Myllypuron Liikuntamyllyssä. Meido-Kanissa on noin 800 jäsentä, joista noin puolet aktiivisia harjoittelijoita. Meido-Kan kuuluu Suomen judoliittoon.


title: Meido-Kan

text: Meido-Kanissa ovat aloittaneet aikidon harjoittelun: Juhani Laisi, nykyisin 7.dan, Kari Tamminen syyskesällä 1971, nykyisin 6.dan, Rainer Varis 1971, nykyisin 6.dan, Miranda Saarentaus syyskesällä 1972, nykyisin 6.dan, Jukka Helminen, kevättalvella 1977, nykyisin 6.dan, Matti Joensuu kevättalvella 1979, nykyisin 6.dan.


title: Pohjoinen (Tuulos)

text:
Pohjoisten kylä sijaitsee Tuuloksessa valtateiden 10 ja 12 risteyksessä. 2000-luvun alussa Pohjoisten kylään rakennettiin Kauppakeskus Tuulonen.
Pohjoisissa sijaitsee myös Pohjoisten kartano sekä Tuuloksen Kapakanmäki.


title: NHL 13

text: NHL 13 on EA Canadan kehittämä ja EA Sportsin julkaisema jääkiekkoaiheinen urheilupeli. Peli julkaistiin PlayStation 3:lle ja Xbox 360:lle syyskuussa 2012. Pelin ennakkotilaukset alkoivat juuri ennen Helsingin ja Tukholman MM-kisojen alkua.


title: NHL 13

text:
Ennakkomyynnissä pelin kannessa on Claude Giroux. Pelaaja valittiin kansainvälisellä BlackBerryn sponsoroimalla äänestyksellä NHL 13:n nettisivuilla. Suomalaisia oli kisassa alun perin kolme, mutta kisan edetessä heistä oli huhtikuun lopulla jäljellä vain Pekka Rinne joka oli finaalissa Claude Girouxia vastaan. Giroux voitti lopulta äänestyksen. Äänestyksen loputtua ääniä oli annettu kaiken kaikkiaan 25 miljoonaa.
Peli ei sisällä IIHF:n lisenssiä eikä aitoja kokoonpanoja ja pelipaitoja, Suomen ja Sveitsin pelipaidoista on tehty aitoa jäljittelevät, muiden maiden paidoissa on tunnuksen tilalla maan lippu.


title: NHL 13

text: "NHL 13"-pelin soundtrack julkaistiin 30.8.2012. Se sisältää yhteensä 16 kappaletta.


title: NHL 13

text: NHL 13 lanseerattiin suomessa 13. syyskuuta. Ensimmäiset pelaajat saivat kopionsa erillisessä yömyyntitapahtumassa, joka käynnistyi heti vuorokauden vaihduttua Helsingissä. Pelaajien keskuudessa peli on saanut innokkaan vastaanoton, sillä esimerkiksi yömyynnissä halukkaita riitti jonoksi asti.


title: NHL 13

text: NHL 13 on otettu kriitikkojen keskuudessa vastaan pääosin erittäin myönteisesti. Arvostelujen mukaan tuoreimmassa osassa on enemmän uudistuksia kuin esimerkiksi viime vuonna nähdyssä versiossa. Kiitosta on saanut erityisesti uusi fysiikkamallinnus, jonka vuoksi pelaajien luistelu ja liikkeet ovat entistä luonnollisempia.


title: Akeenat

text: Akeenat ("Acaena") on ruusukasvien heimoon ("Rosaceae") kuuluva suku, joka käsittää noin sata lajia matalakasvuisia ja ainavihantia monivuotiskasveja. Niitä voidaan käyttää istutusalueilla maanpeittokasveina. Akeenat ovat kotoisin pääasiassa Uudesta-Seelannista ja Etelä-Amerikan viileistä osista, mutta myös Australiasta ja muista Tyynenmeren osista.


title: Akeenat

text: Puutarhoissa kasvatettavat lajit ovat ohut- ja suikertavavartisia tai maavarrellisia ruohoja, jotka kasvattavat pienten parilehtisten lehtien mättäitä. Lehdykät ovat hammaslaitaisia. Kukat ovat vaatimattomia, vihertäviä tai purppuranruskeita ja sijaitsevat tiheissä mykerömäisissä tai tähkämäisissä kukinnoissa varsien päässä. Hedelmä on pieni ja siinä on koukkumaisia tarttumaelimiä, joiden avulla hedelmät tarttuvat pienestäkin hipaisusta vaatteisiin ja eläinten karvoihin.


title: Elisa Järvelä

text: Elisa Järvelä (s. 27. tammikuuta 1986) on suomalainen viulisti.


title: Elisa Järvelä

text: Järvelä aloitti viulunsoiton 4-vuotiaana Keski-Pohjanmaan konservatoriossa äitinsä Raila Järvelän johdolla, myöhemmin jatkaen Reijo Tunkkarin, Jari Valon sekä Satu Jalaksen oppilaana Italiassa Parman konservatoriossa. Järvelä suoritti viuludiplomin erinomaisin arvosanoin vuonna 2013 Sibelius-Akatemiassa professori Kaija Saariketun ohjauksessa. Hän on täydentänyt opintojaan lukuisilla mestarikursseilla Suomessa ja ulkomailla. Mestarikursseilla hänen opettajinaan ovat toimineet muun muassa Yair Kless (Itävalta), Vilmos Szapadi (Unkari), John Groford (Englanti), Milan Vítek (Tšekki), Endre ja Jennifer Wolf (Ruotsi) sekä Antonina Kazarina (Venäjä). Kamarimusiikkia Järvelä on opiskellut muun muassa Teemu Kupiaisen, Marko Ylösen, Ilmo Rannan, Olli Kankaan ja Martti Raution opissa.


title: Elisa Järvelä

text: Syksyn 2011 Elisa Järvelä toimi Seinäjoen kaupunginorkesterin kakkosviulun äänenjohtajana. Hän on myös esiintynyt useiden suomalaisten orkestereiden solistina, muun muassa Keski-Pohjanmaan Kamariorkesterin, Lauttasaaren sinfoniaorkesterin, Jyväskylän sinfonian, Radion sinfoniaorkesterin, Kaustisen musiikki-lukion orkesterin, Keski-Pohjanmaan kamarijousten, sähköviululla Riku Niemen johtaman Big Bandin kanssa, Miika Kallio Band sekä Seinäjoen Aventura de Arcos.


title: Elisa Järvelä

text: Elisa Järvelä toimi konserttimestarina Kansallisoopperan ja Sibelius-Akatemian yhteisprojektissa "Don Giovannissa" vuonna 2007. Sibelius-Akatemian edustajana hän esiintyi presidentillisille vieraille valtiopäivillä vuonna 2012 Helsingin musiikkitalossa.


title: Elisa Järvelä

text: Elisa Järvelä on soittanut muun muassa paavi Johannes Paavali II:lle vuonna 2004 Vatikaanissa. Abu Dhabissa hän vieraili orkesterin kanssa vuonna 2007 esiintyen avajaisseremoniassa emiirille ja hänen seurueelleen Emirate Palacessa. Kesällä 2012 Järvelä soitti yhdelle Saudi-Arabian kuningasperheistä.


title: Bandyliigakausi 1998–1999

text: Jääpallon Bandyliigassa kaudella 1998-1999 pelattiin kolmentoista joukkueen kaksinkertainen runkosarja. Kahdeksan parasta jatkoi pudotuspeleihin, viimeinen joutui liigakarsintoihin.


title: Bandyliigakausi 1998–1999

text: Suurimmat ennakkosuosikit kauteen lähdettäessä olivat Tornion Palloveikot, Porin Narukerä ja Warkauden Pallo -35. Nämä kolme joukkuetta myös lopulta jakoivat kaikki mitalisijat. Loppuottelussa Narukerä voitti ennakkosuosikkina otteluun lähteneen ToPV:n maalein 8-4. Mestaruus oli porilaisjoukkueen ensimmäinen. Torniolaisten ensimmäinen mestaruus jäi toistaiseksi ottamatta, hopea oli ToPV:n kolmas.


title: Bandyliigakausi 1998–1999

text: Myöhemmin myös PaSa Bandy nousi Bandyliigaan. Vesta jättäytyi pois seuraavalta kaudelta.


title: Bandyliigakausi 1998–1999

text: Puolivälierät pelattiin paras kolmesta. ensimmäinen ottelu runkosarjassa heikommin sijoittuneen kotikentällä.


title: Bandyliigakausi 1998–1999

text:
Pelattiin paras kolmesta. Ensimmäinen ottelu runkosarjassa heikommin sijoittuneen kotikentällä.
Pelattiin 18. maaliskuuta Oulunkylässä.
Narukerä: Timo Oksanen, Niko Lahti, Pauli Riento, Markku Arola, Mikko Hinkkanen, Ville Ahtiainen, Tommi Heikkilä, Tomi Leivo, Jarno Henttula, Ville Aaltonen, Jukka Pulkkinen, Oleg Tchekoubach, Janne Väkiparta, Juri Shkurko, Markku Huhtanen, Petri Perkaus, Lasse Mäntylä ja Heikki Vesalainen. Valmentaja: Jouko Visuri Joukkueenjohtaja: Erkki Väkiparta


title: Hanna Silvennoinen

text: Hanna Silvennoinen (s. 29. heinäkuuta 1976 Tampere) on suomalainen laulaja ja lauluntekijä. Hanna Silvennoinen tunnetaan pitkältä ajalta musiikin taustatyöntekijänä. Hän on työskennellyt taustalaulajana, säveltäjänä ja artistina.


title: Hanna Silvennoinen

text: 2012 Hanna Silvennoinen levyttää muusikkoisä Heikki Silvennoisen kanssa "Pirkka-Hämeen Apina&Gorilla Oy:n" studiolla. Esikoisalbumi on vielä tekeillä.


title: Hanna Silvennoinen

text: Muusikon uran lisäksi Hanna Silvennoinen on esiintynyt Yle TV2:n "Ajan henki" -televisiosarjassa ja säveltänyt "Mankeli"-televisiosarjaan musiikkia. Silvennoisella on myös tyttöduo Acouschicks, jonka kanssa artisti kiertää keikkaillen.


title: Kissanhännät

text: Kissanhännät ("Acalypha") on runsaslajinen trooppinen tyräkkikasvisuku (heimo "Euphorbiaceae"). Lajeja on yli 400, ja eräitä niistä pidetään huonekasveina.


title: Kissanhännät

text: Kasvumuodoltaan kissanhännät ovat pensaita tai varpumaisia. Joukossa on muutama pieneksi puuksikin kasvava laji. Kukat ovat yksineuvoisia, ja kasvit ovat tavallisesti yksikotisia (hede- ja emikukat samassa yksilössä). Heteiden ponnet ovat pitkät ja taipuneet, emiön luottiliuskat sulkamaisesti haarovia.


title: Kissanhännät

text: Kissanhäntiä viljellään koristekasveina pääasiassa niiden pitkien, ohuiden ja tiheiden emikukintojen takia. Lehdet ovat ohuita ja tavallisesti sahalaitaisia. Yhtä lajia eli kirjokissanhäntää ("Acalypha wilkesiana") ja lajikeryhmää (Wilkesiana-ryhmä) pidetään koristeena kirjavien lehtiensä takia. Kissanhännät tarvitsevat valoisan kasvupaikan, tuoreen, voimakkaan mullan ja runsaasti lämpöä. Paria lajia (esim. "Acalypha indica") käytetään paikallisesti rohdoskasveina.


title: Italian ympäriajo 2012

text: Italian ympäriajo 2012 oli järjestyksessään 95. maantiepyöräilyn Italian ympäriajo. Kilpailu alkoi 5. toukokuuta Tanskan Herningistä ja päättyi 27. toukokuuta Milanoon.


title: Italian ympäriajo 2012

text: Ryder Hesjedal voitti kokonaiskilpailun 16 sekunnilla ennen pistekilpailun voittanutta Joaquim Rodríguezia. Mäkikirikilpailun voitti Matteo Rabottini ja nuorten kilpailun Rigoberto Urán.


title: Italian ympäriajo 2012

text: Lähde: Cyclingnews


title: Italian ympäriajo 2012

text: Kilpailussa olivat mukana seuraavat joukkueet:


title: Hammerheart

text: Hammerheart on ruotsalaisen metallimusiikkiyhtye Bathoryn viides albumi, joka julkaistiin vuonna 1990. Se jatkoi "Blood Fire Deathin" tapaan poissiirtymistä black metal -musiikista kohti viikinkimetallia. "Hammerheartia" pidetäänkin viikinki/folkmetallin kulmakivenä.


title: Hammerheart

text: Kaikki kappaleet säveltänyt ja sanoittanut Quorthon


title: Hilkat

text: Hilkat eli mustanmerenruusut ("Achimenes") on gesneriakasvien heimoon ("Gesneriaceae") kuuluva kasvisuku, joka tunnetaan Suomessa huonekasveina. Ne ovat trooppisia ruohokasveja, jotka ovat kausivihantia. Talven yli ne säilytetään mukuloina, joiden avulla ne selviävät myös tropiikin kuivakausista. Kaikki 25 hilkkalajia ovat kotoisin Amerikan trooppisista osista.


title: Hilkat

text: Hilkkojen varret ovat pehmeitä ja hauraita, tavallisesti suikertavia. Lehdet kiinnittyvät varteen vastakkaisina pareina ja ovat ohuita ja karvaisia. Kirkasväriset kukat ilmaantuvat ylimpiin lehtihankoihin. Teriö muodostaa pitkän ja kapean putken, jonka päässä on viisi limittäistä liuskaa.


title: Hilkat

text: Hilkoista on Euroopassa 1800-luvulta lähtien jalostettu monia viljelymuotoja eli lajikkeita. Longiflora-ryhmän lajikkeita nimitetään torpankukiksi niiden yleisyyden ja laajan "joka torpan" käsittävän levinneisyytensä takia. Ne tunnetaan myös nimellä mustanmerenruusu, mikä on sikäli huono nimitys, että kasveilla ei ole mitään tekemistä ruusujen eikä Mustanmeren kanssa.


title: Brachiosauridae

text: Brachiosauridae on sukupuuttoon kuollut sauropodien heimo. Sen edustajat olivat suurikokoisia ja useimmilla oli kyhmy pään päällä. Heimon lajeja eli Pohjois-Amerikassa, Euroopassa, Aasiassa, Afrikassa ja Lähi-idässä 180–85 miljoonaa vuotta sitten.


title: Brachiosauridae

text: "Brachiosauridaen" suvut:


title: Mustaa tai valkoista

text: Mustaa tai valkoista on leikki, jolla voidaan valita henkilö ryhmästä esimerkiksi etsijäksi kirkonrotta-leikissä.


title: Mustaa tai valkoista

text: "Mustaa tai valkoista" -leikissä leikkijöitä on vähintään kolme. Pelaajat asettuvat siten, että he näkevät toisensa, minkä jälkeen huudetaan yhtä aikaa "Mustaa tai valkoista!" Kun huuto päättyy, pelaajat joko nostavat kätensä ylös tai laskevat käden alas. Jos yhden pelaajan käsi on eri asennossa kuin muilla, hän "pelastuu" arvonnalta ja muut jatkavat peliä kunnes jäljellä on kaksi pelaaja, joista voittaja määritetään usein kolmasti pelattavalla Kivi, paperi, sakset-leikillä. Häviäjä jää esimerkiksi kirkonrotan etsijäksi.


title: Mustaa tai valkoista

text: Kun pelaajia on kuusi tai enemmän, jakaudutaan ryhmiin. Molempien ryhmien viimeiset leikkijät pelaavat lopuksi Kivi, paperi, sakset -pelin.


title: Simo Kuntsi

text: Simo Kuntsi (2. elokuuta 1913 Jyväskylä – 29. kesäkuuta 1984) oli suomalainen yritysjohtaja ja kuvataiteen keräilijä, jonka taidekokoelmaan pohjautuu Vaasassa vuodesta 2007 toiminut Kuntsin modernin taiteen museo.


title: Simo Kuntsi

text: Simo Kuntsi haaveili nuorena taiteilijan ammatista, mutta voimakastahtoinen isä halusi pojan kouluttautuvan liikealalle. Kaarlo Kuntsi oli toimitusjohtajana Vaasan Höyrymylly Oy:ssä, ja saman yhtiön palvelukseen tuli myös poika Simo Kuntsi, valmistuttuaan ekonomiksi Helsingin kauppakorkeakoulusta 1934. Hän toimi yhtiössä vuodesta 1936 lähtien muun muassa kaupallisena johtajana, varatoimitusjohtajana ja johtokunnan jäsenenä kunnes jäi eläkkeelle 1970.


title: Simo Kuntsi

text: Vaasan suomalaisessa lyseossa Kuntsin piirustuksenopettaja, taiteilija Toivo Talvi sai Simo-pojan vanhempiensa tavoin kiinnostumaan kuvataiteesta. Kotiin hankittiin muun muassa Pekka Halosen, Akseli Gallen-Kallelan, Helene Schjerfbeckin, Vilho Sjöströmin, Alvar Cawénin, Antti Favénin, Magnus Enckellin ja Jalmari Ruokokosken töitä. Paikalliset taiteilijat kuten Eemu Myntti, Frans Hiivanainen, Einari Uusikylä, Eero Nelimarkka, Matti Annala, Frans Hautala ja Emil Danielsson kävivät Kuntsien ja muiden varakkaiden vaasalaisperheiden kodeissa kaupittelemassa töitään, ja Simo sai olla isän mukana valitsemassa teoksia.


title: Simo Kuntsi

text: Simo Kuntsi aloitti oman taiteenkeräilynsä 1950-luvulla aluksi vanhaa suomalaistaidetta ostaen. Vuodesta 1960 Kuntsi asui perheineen Helsingissä, jonne Vaasan Höyrymyllyn pääkonttori tuolloin muutti. Samoihin aikoihin hän kiinnostui suomalaisesta ja kansainvälisestä modernista kuvataiteesta ja teki siitä pääkohteen keräilylleen. Vuonna 1970 Simo Kuntsi säätiö perheensä taidekokoelman Kuntsin taidesäätiöksi ja ryhtyi sen puheenjohtajaksi. Säätiön puitteissa Kuntsi toi silloin jo 121 teosta käsittäneen taidekokoelmansa entiseen kotikaupunkiinsa Vaasaan laajentamaan kaupungin taidetarjontaa. Vaasan kaupunki sitoutui järjestämään tilat taideteoksille. Vuosina 1970–1977 osa Kuntsin nykytaiteen kokoelmasta oli esillä Vaasan kauppaoppilaitoksessa, mutta sitten varastoituna kunnes Vaasan kaupunki päätti vuonna 2000 kunnostaa sisäsatamassa sijaitsevan Tullipakkahuoneen Kuntsin nimeä kantavaksi modernin taiteen museoksi. Rakennus peruskorjattiin 2004-2005 taidemuseoksi, joka tarjoaa noin 1400 m² näyttelytilat.


title: Simo Kuntsi

text:
Kuntsin säätiön taidekokoelmaan kuuluu nyt noin 900 teosta. Kokoelma ulottuu kansainvälisistä modernisteista suomalaisiin nykytaiteilijoihin. Nimekkäimpiä ulkomaisia taiteilijoita kokoelmassa ovat Henri Matisse, Joan Miró, Antoni Tàpies ja Fernando Botero. Noin 320 teosta käsittävässä suomalaisen modernin taiteen kokoelmassa ovat edustettuna muun muassa Kauko Lehtinen, Kimmo Kaivanto, Göran Augustson, Ernst Mether-Borgström, Kain Tapper, Aarno Salosmaa, Alpo Jaakola, Juhani Harri, Ahti Lavonen ja Reino Hietanen. Uudempaa kotimaista maalaustaidetta edustavat Leena Luostarinen, Jan Kenneth Weckman, Marjatta Tapiola, Marika Mäkelä, Tero Laaksonen, Kuutti Lavonen, Johanna Koistinen ja Pauno Pohjolainen.
Kokoelmassa on myös pieni kokonaisuus vanhempaa suomalaista taidetta.


title: Simo Kuntsi

text: Kuntsin ensimmäisestä, eroon päättyneestä avioliitosta Margareta Knuusin kanssa syntyivät Jorma (1938), Hannele (1942) ja Eva (1946). Simo Kuntsi avioitui 1953 Kaisa Kaukorannan kanssa.


title: Simo Kuntsi

text: Yhdistystoimintaan taiteen parissa Kuntsi ryhtyi 1960-luvun puolessavälissä Vaasan Höyrymyllyn käyttämän mainostoimiston omistajan Per Henrik Taucherin innoittamana. Taucher oli puheenjohtajana Nykytaideyhdistyksessä, ja Kuntsi ryhtyi yhdistyksen varapuheenjohtajaksi vuonna 1968. Hän toimi myös Suomen Taideakatemian edustajistossa 1973 alkaen, Akseli Gallén-Kallelan museosäätiön edustajistossa vuodesta 1979 sekä Cité international des arts à Paris -säätiön valtuuskunnassa vuodesta 1980. Hän oli mukana muidenkin alojen järjestöjen ja yritysten johtokunnissa, kuten Suomen Turkiseläinten kasvattajain liitossa 1947–1962, Mainostajien liitossa 1967–1970 ja Mainostelevisiossa 1962–1979. Vaasan-vuosinaan 1946–1960 hän toimi Norjan varakonsulina.


title: Simo Kuntsi

text: Mainos-Televisiossa Kuntsi toimi myös yhtiön taidetoimikunnan keskeisenä jäsenenä. Hän onnistuikin 1970–80-luvuilla valjastamaan Mainos-Television etenkin nuorten suomalaistaiteilijoiden tukijaksi. Toimikunta alkoi hankkia taideteoksia Mainos-Television 1967 valmistuneisiin uusiin toimitiloihin, ja ajan myötä teoksia kertyikin pieneksi kokoelmaksi saakka.


title: Chikara (judoseura)

text: Chikara on helsinkiläinen vuonna 1963 perustettu judoseura, entinen Helsingin Tarmon judojaosto. Seurassa voi harjoitella ohjatusti judoa. Chikaran dojo sijaitsee Helsingin Vallilassa. Chikaralla on noin 100 aktiivia judon harjoittelijaa, joista noin puolet on junioreja. Chikara kuuluu Suomen judoliittoon.


title: Pertti Pokki

text: Pertti Juhani Pokki (s. 20. helmikuuta 1950 Sippola) on suomalainen kosketinsoittaja ja laulaja. Pokki kirjoitti ylioppilaaksi vuonna 1970 Inkeroisten Yhteiskoulussa. Insinööriksi tien- ja vesirakennuslinjalta Pertti Pokki valmistui Kuopiossa vuonna 1977. Pokki oli mukana Sibelius-akatemian järjestämillä äänialan kursseilla 1994–1995.


title: Cherry Pie

text: Cherry Pie on yhdysvaltalaisen glam metal -yhtye Warrantin toinen albumi, joka julkaistiin vuonna 1990. Se ylsi Yhdysvalloissa Billboard 200 -listan sijalle 7.


title: Ford Probe

text: Ford Probe on Fordin valmistama coupé-mallinen henkilöauto, jossa on käytetty paljon samaa tekniikkaa kuin 626- ja MX-3-malleissa. Mallia valmistettiin kahden sukupolven verran vuosia 1989-1997. Maahantuoja ei ole koskaan tuonut Probea Suomeen, vaan kaikki on tuotu yksityisesti Saksasta. Suomessa yleisimpiä malleja ovat 2,0- ja 2,2-litraiset.


title: Ford Probe

text: Malleihin oli saatavana kattoluukku ja muita varusteita. Proben hevosvoimat ovat 130–200 hv:n paikkeilla. Kiihtyvyys on varsin hyvä verrattuna muihin autoihin, koska 2,5-litrainen V6 24v kiihtyy 0–100 km/h noin 8 sekunnissa.


title: Vantaan Jukara

text: Vantaan Jukara r.y. on 28. tammikuuta 1972 perustettu vantaalainen budoseura. Seurassa voi harjoitella ohjatusti judoa, karatea sekä aikidoa. Jukaran harjoitussalit sijaitsevat Rajatorpan kalliosuojassa. Lisäksi harjoitellaan Myyrmäen urheilutalolla sekä paikallisilla kouluilla. Jukaran kolmessa jaostossa on noin 400 aktiivisia harjoittelijoita, joista 300 junioreja.


title: Vantaan Jukara

text: Vuodesta 1972 alkaen Jukarassa harjoiteltiin judoa, karatea ja voimailua. Voimailujaos kuihtui pois 1970-luvun kuluessa. Aikido tuli mukaan uutena lajina vuonna 1979.


title: Vantaan Jukara

text: Vantaan Jukara r.y. kuuluu Suomen judoliitton, Suomen karateliitton, Suomen aikidoliitton (ja niiden kautta SLU:hun), sekä Suomen Shorinjiryu Karatedo -yhdistykseen. Jukaran karatejaos on Nuori Suomi -sinettiseura.


title: Troodontidae

text: Valesirppikynnet ("Troodontidae") on sukupuuttoon kuollut pienten petodinosaurusten heimo. Heimon jäsenet muistuttivat paljon varhaisia lintuja, ne olivat muun muassa höyhenpeitteisiä. Fossiloituneita höyheniä on löydetty esimerkiksi "Anchiornikselta". Valesirppikynsiä on joskus pidetty lintuina. Linnut eivät luultavasti kehittyneet suoraan valesirppikynsistä.


title: Troodontidae

text: Valesirppikynnet ovat läheistä sukua dromaeosaureille eli raptoreille, ja muodostavat niiden kanssa ryhmän Deinonychosauria. Valesirppikynnet olivat dromaeosaurien tapaan älykkäimpiä dinosauruksia, mutta eivät älykkäämpiä kuin nykyinen strutsi.


title: Troodontidae

text: Heimon edustajia eli keskiseltä tai myöhäiseltä jurakaudelta myöhäiselle liitukaudelle Euroopassa, Aasiassa sekä Pohjois-Amerikassa.


title: Troodontidae

text: Jotkin lajit valesirppikynsistä olivat kaikkiruokaisia, toiset lihansyöjiä tai hyönteissyöjiä.


title: Troodontidae

text: Joitain valesirppikynsiin kuuluneita sukuja:


title: Walter Lechner Racing

text: Walter Lechner Racing on itävaltalainen autourheilutalli. Talli on kilpaillut Porsche Supercup -sarjassa vuodesta 2003 lähtien ja voittanut sarjan mestaruuden vuosina 2005, 2007 ja 2008. Talli on aiemmin kilpaillut Eurocup Formula Renault -sarjassa. Talli järjestää myös ajokoulutusta nuorille kuljettajille.


title: Jääkiekko talviolympialaisissa 2014 – naisten turnaus

text: Jääkiekon naisten turnaus talviolympialaisissa 2014 pelattiin 8.–20. helmikuuta Sotšissa. Vuonna 2014 pelattiin ensimmäisen kerran olympialaisten lisäksi myös alempien sarjatasojen MM-kisat samana vuonna olympialaisten kanssa. Naisten turnauksen ottelut pelattiin suurimmaksi osaksi 7 000 paikkaisessa Šaiba Arenassa ja vain mitaliottelut pelattiin isossa Bolšoi-areenassa.


text: Lohko A


text: Lohko B


text:
Viimeiseksi jäänyt joukkue (Japani) joutui karsimaan paikastaan vuoden 2015 MM-kisoihin, 1. divisioonan voittajan kanssa. Venäjän joukkue diskattiin joulukuussa 2017 dopingrikkomusten takia.
Turnaukseen valittiin 6 päätuomaria ja 9 linjatuomaria.


text: Päätuomarit:


text: Linjatuomarit:


title: Miķelis Rēdlihs

text: Miķelis Rēdlihs (s. 1. heinäkuuta 1984 Riika, Latvian SNT, Neuvostoliitto) on latvialainen jääkiekkoilija, joka edustaa KHL-joukkue Dinamo Riikaa. Hän on pelipaikaltaan oikea laitahyökkääjä.


title: Miķelis Rēdlihs

text: Rēdlihs aloitti uransa kotikaupunkinsa seuran HK Prizma Rigan juniorijoukkueessa. Hän kävi kokeilemassa pelaamista Yhdysvaltojen juniorisarjoissa kaudella 2002–2003, mutta palasi Latviaan ja edusti seuraa HK Riga 2000 kaksi kautta. Kauden 2005–2006 Rēdlihs vietti Allsvenskanin joukkueessa IF Björklöven, minkä jälkeen hän pelasi kaksi kautta Valko-Venäjällä. 2008–2009 Rēdlihs aloitti KHL-liigassa Dinamo Riian paidassa. Hän siirtyi kaudeksi 2012–2013 Lokomotiv Jaroslavliin.


title: Krišjānis Rēdlihs

text: Krišjānis Rēdlihs (s. 15. tammikuuta 1981 Riika, Latvian SNT, Neuvostoliitto) on latvialainen jääkiekkopuolustaja, joka edustaa KHL-joukkue Dinamo Riikaa.


title: Krišjānis Rēdlihs

text: Rēdlihs on edustanut urallaan Latvian maajoukkuetta seitsemissä MM-kisoissa ja kaksissa olympialaisissa.


title: Roberts Bukarts

text: Roberts Bukarts (s. 27. kesäkuuta 1990 Jūrmala, Latvian SNT, Neuvostoliitto) on latvialainen jääkiekkoilija, joka edustaa Tšekin Extraligassa pelaavaa HC Ocelaři Třineciä. Hän on pelipaikaltaan vasen laitahyökkääjä.


title: Roberts Bukarts

text: Bukartsin veli Rihards Bukarts pelaa myös jääkiekkoa. Myös hänen isänsä Ralfs Bukarts pelasi jääkiekkoa.


title: Juris Štāls

text: Juris Štāls (s. 8. huhtikuuta 1982 Riika, Latvia) on latvialainen jääkiekkoilija, joka edustaa Ukrainan pääsarjan Kompanion-Naftohazia. Hän on pelipaikaltaan oikea laitahyökkääjä. Melko isokokoisen Stalsin vahvuudet ovat kiekkokontrollissa ja hyökkäyspelissä etenkin maalinteossa.


title: Andris Džeriņš

text: Andris Džeriņš (s. 14. helmikuuta 1988 Aiviekste, Latvian SNT, Neuvostoliitto) on latvialainen jääkiekkoilija, joka edustaa KHL-joukkue Dinamo Riikaa. Hän on pelipaikaltaan keskushyökkääjä.


title: Andris Džeriņš

text: Džeriņšin veli Guntis Džeriņš pelasi jääkiekkoa. Myös heidän toinen serkkunsa Lauris Džeriņš pelaa jääkiekkoa.


title: Georgijs Pujacs

text: Georgijs Pujacs (s. 11. kesäkuuta 1981 Riika, Latvian SNT, Neuvostoliitto) on latvialainen jääkiekkopuolustaja, joka edustaa KHL-joukkue Avangard Omskia.


title: Georgijs Pujacs

text: NHL-joukkue Boston Bruins varasi Pujacsin vuoden yhdeksännellä kierroksella, 264. pelaajana.


title: Bloomfield Road

text: Bloomfield Road on jalkapallostadion Blackpoolin kaupungissa, Länsi-Englannissa. Se on toiminut vuodesta 1899 Englannin Mestaruussarjassa pelaavan Blackpool FC:n kotikenttänä. Bloomfield Roadin katsojaennätys on 38 098 katsojaa, mutta sen nykykapasiteetti on vain 16 220.


title: Bloomfield Road

text: Bloomfield Roadia on uudistettu useaan otteeseen sen yli satavuotisen historian aikana. Viimeisimmät uudistukset tapahtuivat Blackpool FC:n noustua Englannin Valioliigaan kaudelle 2010-2011. Laajennusten vuoksi Blackpool joutui pelaamaan ensimmäiset kotiottelunsa muualla, stadionin ollessa keskeneräinen.


title: Bloomfield Road

text: Bloomfield Road on kaudella 2011-2012 Englannin Mestaruussarjan kolmanneksi pienin stadion.


title: Hannu Fordell

text: Hannu Hannunpoika Fordell (k. 1606) oli nuijasodan aikainen nimismies ja talonpoikien edustaja Tukholmassa.


title: Hannu Fordell

text: Fordellin isä oli vouti ja maakauppias, jolta hän peri huomattavan omaisuuden. Hannu Fordell toimi Pietarsaaren ja Kaarlepyyn pitäjien nimismiehenä ja oli mukana siinä lähetyskunnassa, joka kesällä 1595 kävi esittämässä pohjalaisten valitukset Kaarle-herttualle. Samana vuonna hän oli mukana Söderköpingin valtiopäivillä. Klaus Fleming erotti hänet nimismiehen tehtävästä ja lähetti miehensä vangitsemaan hänet, mutta Fordell ehti paeta Ruotsiin, jossa hän toimi Pohjanmaan pitäjien virallisena asiamiehenä. Vasta Flemingin kuoltua hän palasi Suomeen ja matkusti keräämässä syytöksiä uutta voutia, Monikkalan herraa Hannu Hannunpoikaa vastaan. Fordellin vaimo otti osaa miehensä poliittisiin toimiin ja Klaus Fleming nimitti häntä "pahaksi piruksi".


title: Vihellyskieli

text: Vihellyskieli on kielimuoto, jossa merkityksiä viestitään viheltämällä sävelkorkeuksia vaihdellen. Vihellyskielet perustuvat yleensä johonkin puhuttuun kieleen, jonka foneettisia elementtejä ne muuntavat vihellykseksi. Kukin vihellyskieli kuuluu samaan kieliryhmään kuin emokielensäkin, ja niillä voi olla omia murteita. Vihellyskielellä pystytään välittämään periaatteessa yhtä paljon merkityksiä kuin puhutullakin kielellä.


title: Vihellyskieli

text: Vihellyskielet on kehitetty pitkien etäisyyksien yli viestimiseen. Viheltämällä saavutetaan jopa 130 desibelin äänenvoimakkuus, jolloin viestin kantama voi yltää kymmeneen kilometriin niin, että viesti säilyy ymmärrettävänä. Vihellyskielten taajuus on noin 2000 Hz (±1000 Hz).


title: Vihellyskieli

text: Yksi tunnetuimmista vihellyskielistä on Kanariansaarilla vihellettävä silbo, jonka nykymuoto perustuu espanjan kieleen. Myös muun muassa Meksikossa (mazatec-kieli), Länsi-Afrikassa, Turkissa, Ranskassa, Kreikassa, Etelä-Amerikassa, Kiinassa, Vietnamissa, Nepalissa ja Uudessa-Guineassa on käytetty vihellyskieliä. Kaiken kaikkiaan vihellyskieliä arvellaan olevan noin 60. Osa vihellyskielistä on yhä käytössä, etenkin Meksikon ja Kiinan vihellyskielet. Koska vihellyskieli jäljittelee usein kielen tonaalisuutta ja intonaatiota, vihellyskielet ovat tyypillisimmillään juuri tonaalisten kielten muotoina.


title: Vihellyskieli

text: Vihellyskielet ovat uhanalaisia, koska vanhan kulttuurin hiipuessa juuri vihellyskieli on ensimmäisenä katoavien joukossa.


title: Suomen valkoinen kaarti

text: Suomen valkoinen kaarti oli Suomen puolustusvoimien yhtymä, joka perustettiin sisällissodan päätyttyä ja lakkautettiin talvisodan alettua.


title: Suomen valkoinen kaarti

text: Suomen valkoisen kaartin rykmentti eli Suomen valkoinen kaarti piti 16. toukokuuta 1918 annetun käskyn mukaisesti perustaa sisällissotaan osallistuneista kolmesta Pohjanmaan rykmentistä. Toukokuun lopulla alkoi nuorimpien ja vanhimpien ikäluokkien kotiuttaminen, minkä seurauksena joukko-osastojen vahvuus supistui liian pieneksi varustamistehtävään. Lisäksi palvelukseen jääneiden miesten oli muun muassa vartioitava vangittuja punaisia. Helsingin voitonparaatin osallistunut Vaasan rykmentti sai 24. toukokuuta määräyksen toimittaa täysin varustettu 175-miehinen komppania perustettavan rykmentin yhden pataljoonan rungoksi.


title: Suomen valkoinen kaarti

text: Vaasasta ylimääräisellä junalla 24. toukokuuta saapui Helsinkiin jääkäriluutnantti Edvard Ellmanin johtama komppania, joka majoittuu Kaartin kasarmille. Komppanian nuorempina upseereina olivat reservivänrikit Tallgrén ja Sundman. Samana päivänä komppania ilmoittautui rykmentin komentajaksi määrätylle everstiluutnantti Stjernschantzille Etelä-Esplanadilla niin kutsutussa Apollon talossa olleessa esikunnassa. Rykmentin komentaja sai pyytämänsä eron tehtävistään, jonka jälkeen Ellman toimi virkaa tekevänä komentajana. Kaartin jääkärirykmentin komentaja jääkärieverstiluutnantti Erik Jernström ilmoitti 16. toukokuuta rykmenttinsä hajottamisesta ja sen I ja II pataljoonan liittämisestä Suomen valkoiseen kaartiin. Samalla Jernström siirtyi kaartin komentajaksi. Seuraavana päivänä käskyä muutettiin siten, että II pataljoona vaihdettiin III pataljoonaan.


title: Suomen valkoinen kaarti

text: Jääkärimajuri E. Schauman perusti rykmentin II pataljoonan lakkautetun Kaartin jääkärirykmentin III pataljoonasta. Pataljoona nimettiin myöhemmin III pataljoonaksi, kunnes sen nimeksi vahvistettiin maaliskuussa 1919 Vaasan pataljoona. Se sai perustettaessa miehistötäydennystä hajotetuista Vaasan, Porin ja Pohjois-Savon rykmenteistä. Pataljoonan komppanioista kolmen ensimmäisen perustamispäivä oli 14. kesäkuuta ja neljännen eli konekiväärikomppanian 6. heinäkuuta. Alkukesän se oli majoitettuna Yliopiston sairaalarakennuksiin Töölössä, josta se heinäkuun puolivälissä siirtyi Kaartin kasarmille. Pataljoona otti 1928 käyttöön lakkautetun Vöyrin pataljoonan nimen.


title: Suomen valkoinen kaarti

text: Jääkärikapteeni B. Nordenswan perusti 21. kesäkuuta 1918 Yliopiston sairaalarakennuksessa Nimrodinkadun varrella Töölössä rykmentin III pataljoonan, jonka nimi muutettiin heinäkuun puolivälissä II pataljoonaksi. Pataljoonan nimeksi vahvistettiin maaliskuussa 1919 Vöyrin pataljoona. Pataljoonan rungoksi siirrettiin perustettaessa ensimmäiset sotilaat rykmentin kahdesta muusta pataljoonasta. Heinäkuun alussa saapui lakkautetusta Porin rykmentistä 84 miestä. Pataljoonan miesmäärä kasvoi elokuun puoleen väliin mennessä 536 sotilaaseen. Se siirtyi vuoden 1919 alussa Uudenmaan kasarmille Kruununhakaan, jossa pataljoona lakkautettiin 1926.


title: Suomen valkoinen kaarti

text: Rykmentin I pataljoona perustettiin 14. kesäkuuta 1918 Yliopiston sairaalassa Töölössä ja sen komentajaksi määrätty jääkärikapteeni V. H. Palojärvi vastaanotti joukko-yksikkönsä komennukselta palattuaan 6. heinäkuuta. Pataljoonan rungon muodosti Kaartin jääkärirykmentin I pataljoona. Pataljoona nimettiin heinäkuun puolivälissä Kaartin III pataljoonaksi ja sitä täydennettiin hajotetuista Vaasan ja Pohjois-Savon rykmenteistä saaduilla miehillä. Pataljoonan nimeksi vahvistettiin maaliskuussa 1919 Lapuan pataljoona. Pataljoona siirrettiin perustamispaikastaan ensin Kaartin kasarmille ja edelleen Santahaminaan, jossa se palveli aina vuoteen 1920 saakka. Luutnantti Ellmanin komppania kuului pataljoonaan nimettynä Vaasan komppaniaksi, kunnes se hajotettiin 1. heinäkuuta.


title: Suomen valkoinen kaarti

text: Rykmentin nimi vaihtui 15. maaliskuuta 1919 Valkoisen kaartin rykmentiksi samalla kun pataljoonat saivat uudet yllä mainitut nimensä. Perustamisen jälkeen rykmentti aloitti kiivaan koulutuksen tukenaan saksalaiset maassa olevat upseerit ja aliupseerit, joista pääosa kuitenkin poistui maasta syyskuun alussa. Pari aliupseeria komppaniaa kohti jatkoi kuitenkin tehtävässä joulukuun alkuun. Tästä eteenpäin rykmentti oli normaali rauhan ajan yhtymä, joka vastaanotti varusmiessaapumiserän toisensa jälkeen aina 1930-luvun lopulle saakka.


title: Suomen valkoinen kaarti

text: Vuonna 1939 annettiin 5.-6. lokakuuta käskyt suojajoukkokokoonpanoon siirtymisestä sekä täten muodostettujen joukkojen siirtämisestä linnoitustöihin Karjalankannakselle. Suomen valkoinen kaarti muodosti palveluksessa olleista varusmiehistä sekä vakinaisesta henkilökunnastaan 1. prikaatin I pataljoonan, joka keskitettiin 8. lokakuuta Leipäsuolle. Rykmentti lakkautettiin virallisesti vasta 1940, mutta sen toiminta lakkasi jo aiemmin.


title: Muistipiiri

text: Muistipiiri ("puolijohdemuisti") on elektroninen mikropiiri, jolla on kyky tallentaa tietoa eli kyky toimia tietokoneen muistina. Muistipiiri voi olla lukumuisti (ROM) tai hajasaantimuisti (RAM). Piirit valmistetaan puolijohteista.


title: Muistipiiri

text: Muistipiirien tyyppejä:


title: Muistipiiri

text: DRAM-muistipiireistä kootaan piirilevylle muistimoduuleita eli muistikampoja, jotka liitetään tietokoneen emolevylle. Näiden yleisimmät tyypit ovat vanhempi SIMM ja uudempi DIMM. SRAM on mikropiirille integroitavaa muistia.


title: Muistipiiri

text: Flash-muistipiirit ovat yleensä asennettua muistikorteille, joita käytetään erilaisissa laitteissa ja jotka voidaan kytkeä tietokoneeseen erityiseen asemaan. Suoraan tietokoneen USB-väylään kytkettäväksi flash-muistipiirit on puolestaan asennettu ns. USB-muistille eli muistitikulle.